Puyêng amè urusan gawèan di kantor? Mungkin bêbêrapè dari kitè nyang bêgawè di kantor amè têrus-têrusan nêmpo layar monitor ngêrasè jênuh amè rutinitas nyang ntu ntu ajè. Adè kalènyè êlu ngêlakuin aktipitas nyang bisè ngalihin amè sêgalè macêm urusan gawèan di kantor, salèh atunyè bêolahragè. Bêolahragè bisè dilakuin sêcarè indipidu atau bêkêlompok amè têmên-têmên. Orang nyang kagak rutin bêolahragè cêndêrung lêbih gampang dèprèsi dibandingin amè mêrèka nyang rutin bêolahragè. Wayah bêolahragè, sêsungguhnyè kitè ngêlêpasin hormon èndorpin amè oksitosin nyang sêtarè amè bêrhubungan intim. Èpèk girang bakal kêliatan sêudèh ngêlakuin olahragè. Nyok, rutinin olahragè. Kebugêran awak jugè bakal ngêbantu kitè dalêm urusan kantor, yakni bisè lêbih sêmangêt amè produktip.


Indonesia punya macem-macem jajanan dari yang berat ampe yang ringan. Makanan ringan ini dibilangnya juga sebage cemilan. Kali ini, kita ngebahas cemilan yang namanya bubur jagung mutiara pandan. Cemilan ini dibikin dari jagung manis yang dipipil atu-atu. Jagung pipil begini keliatan seger banget. Pipilan jagung ini diblender bareng aer. Kalo udah alus, tuang sembari disaring ke gidir. Abis itu, taroin tepung beras, santen separoh, garem, ama daon pandan. Adonan itu dimasak di atas gidir sembari diaduk-aduk. Kalo udah mateng, tuang ke mangkok separoh bagian. Separohnya lagi taroin mutiara warna ijo ama merah. Terus tuangin di atasnya separoh santen yang tadi. Buburnya keliatan berwarna, ada kuning, ijo, merah, ama putih. Enaknya buat mindo sembari ngadem di teras.


Berdasarkan data yang dimuat dalam Investor, ada tiga marketplace besar yang mendapatkan pertambahan pengunjung yang sangat tinggi pada Q2 2020. Antara lain Shopee (94%), Tokopedia (87%), dan Bukalapak (35%). Sementara dari segi search traffic per Juli 2020, urutannye ntu adalah Tokopedia (31,71 juta), Shopee (31,27 juta), dan Bukalapak (13,89 juta). Data-data ntu terus berubah seiring bertambahnye pengguna yang memakai marketplace, termasuk beralihnye kebiasaan masyarakat Indonesia yang kini lebih memilih menggunakan platform digital. Adapun kelebihan-kelebihan lain dari marketplace yang membuatnye ntu terus diminati adalah kemudahan belanja dimane, dan kapan aje. Kelebihan ntu jadi salah satu hal yang dipelajari pebisnis saat merancang strategi jualan online di marketplace. Dengan kemudahan belanja tanpa halangan waktu dan tempat, mereka harus mampu menawarkan pengalaman terbaik agar pelanggan terus belanja di tempat mereka.


Padè jaman nyang sêrba canggih êni banyak orang nyang mungkin mulè ngêlupèin radio, padahal kêbêradaannyè mêrupakan salèh atu bukti dari kêmajuan tèknologi. Sêbagè saranè inpormasi amè hiburan, kêbêradèan radio masing amat nyambung ampè wayah êni. Mêski udèh banyak carè ngêdêngêrin musik, tapi ngêdêngêrnyè liwat radio têtêp jadi carè nyang rêsêp. Awalnyè kitè ngêgunèin radio portabêl pêranti ngêdêngêrin siaran radio. Tapi, karang udèh bêkêmbang ngêjadi radio digital nyang amat gampang ditêmuin di pêrangkat ponsèl nyang kitè milikin. Radio nyêdièin banyak inpormasi têrkini nyang kagak kalèh aktual amè faktual dêngan mèdia laèn. Salèh atu pontên plusnyè lagi adalah kêbêradèan pênyiar nyang mampu ngêbawèin acarè dêngan mênarik. Sêlaèn bisè ningkatin sêmangêt parè pêndêngêrnyè, pênyiar umumnyè punyè pêngêtauan nyang lêga têntang bêragêm topik.


Wirschman mengemukakannye, di masa depan kita akan semakin melihat jauh lebih bejibun lagi kegunaan robot dalam lingkungan yang tidak terstruktur, dan yang kagak kita kenal sebelumnye. "Itu semakin kita lihat sekarang pula," ujar Wirschmann, "bagaimana robot bisa beradaptasi untuk melakukan aksi dan mengenali situasi di sekelilingnya.”  Robot semakin bejibun mengambil alih pekerjaan. Sekarang ini robot juga udeh ikut bekerja di bidang konstruksi bangunan. Ini salah satu bidang yang selama ini kagak menggunakan robot. Namun, pekerjaan apa yang masih akan dilakukan manusia di masa depan, jika robot semakin bagus dan semakin mirip manusia? Hampel mengatakan, ancaman kehilangan pekerjaan karena kemajuan teknologi selama ini kagak ada, karena selalu ada pekerjaan baru yang berkualitas lebih tinggi. Menurutnye, itu juga akan terus terjadi di masa depan.


Oi, elu tinggal di Jakarta? Atau lagi mau ke Jakarta? Tau kagak, ada transportasi wisata yang namanye bus tingkat dan bisa elu naekin secara gratis buat keliling kota? Nah kayaknye sekitar taon 2018-an. Pas entu hari Minggu, aye dan sobat-sobat aye udeh janjian buat keliling Jakarta naek entu bus tingkat. Kite pas siang udeh kumpul semua buat badog dulu. Abis entu, kite naek kereta buat ke halte entu bis tingkat. Nah pas sampe di stasiun yang udeh deket dari lokasi halte bus tingkat, kite pun ningkring rame-rame ke entu halte. Ternyate pas kite sampe udeh rame bener orang yang nunggu entu bus tingkat. Wajar sih ye, waktu entu emang bus tingkatnye baru ade. Jadi banyak bener orang yang mau nyobain. Akhirnye kite pun nunggu bus tingkat selanjutnye biar sepi. Nah kagak pake lama, bis tingkat laennye pun muncul. Aye dan sobat-sobatnye aye mejeng manis di entu bus. Kite keliling-keliling Jakarte naek entu transportasi wisata tanpa bayar seperak pun. Mantep kan ye?


Selaen Idul Fitri, ade lagi hari besar dalam agamanye aye, ya entu hari raya Idul Adha. Pas pagi hari raya Idul Adha, aye dan para muslimah ataupun muslim laennye kudu ngelakuin ibadah Hari Raya Idul Adha, ya entu salat eid. Terus setelah salat eid, biasanye di lapangan masjid ataupun di lapangan laennye diadain penyembelihan massal hewan kurban yang dilakuin secara Islami oleh ahlinye. Abis entu, orang-orang yang dapet tiket buat dapetin daging kurban pade antre deh. Nah kalo aye biasanye abis salat eid langsung pulang ke rumah dan ngebadog badogan khas Idul Adha, biasanye ya daging. Mulai dari rendang, dendeng, daging bakar, semur, marak, dan laennye. Terus biasanye juga abis ngebadog, baru deh kumpul keluarga sampe malem.


Kite sebagai orang tua juga punya peran penting dalem jaga kebudayaan Indonesia, kadang kan kite suka dengerin tuh lagu-lagu modern zaman sekarang. Kite juga harus dukung tuh kalo anak mao belajar kebudayaan. Beberapa kali kite setel tuh lagu daerah nyang versi anak-anak pan juga ada. Apalagi sekarang udeh enak, kite tinggal nyetel aja tuh lagu-lagu di youtube udeh nongol semua. Pokoknya mulai semua dari hal kecil dah, lingkungan kelurga pan nyang bikin ngaruh perkembangan anak. Jadi, jangan males-males kite kasih taunye, karna kalo cuma ngandelin dari sekolah mah cuma perantara doangan, jadi mesti tuh fokus utamanye dari kite sebagai orang tuanye.


Aèr inpusan didêmênin bêjibun orang sêbagè minuman dètoks alami. Aèr inpusan adalah aèr putih dicampur irisan buah atau sayur nyang ditaro di dalêm botol dan didiêmin di kulkas sêkurang-kurangnyè duè jêm biar sari-sari buah atau sayurnyè kêluar dan nyampur amè aèr putih. Kagak adè buah atau sayur khusus buat ngêjè aèr inpusan. Sêmuè buah amè sayur bisè dijadiin pilihan sêsuè sêlèra. Manpaat utamè aèr inpusan sêbênèrnyè samè kayak manpaat aèr putih padè umumnyè, yakni buat nyukupin kêbutuhan caèran. Namun, rasè aèr inpusan nyang nyêgêrin bisè dijadiin altêrnatip pêngganti aèr putih. Dêngan minum aèr inpusan, êlu bisè nyukupin kêbutuhan caèran sêkaligus ngêdapêtin nutrisi dari buah atau sayur.


Sesama manusia emang harusnye kite menolong, jangan maunye ditolong aje, banyak tuh cerita nyang kaya begitu modelannya. Dalam agama pan juga kite mesti tolong menolong karna apalagi di dalem keluarga. Ini tetangga aye tuh kaga mao bantu tetangga pisan kalo ada kesusahan, tapi giliran dia nyang susah semua orang mesti di upyak-upyak buat bantu die. Kan kaga seharusnye kaya gitu, tapi sekali 2 kali orang pada mau, cuma keterusannye tetangga pada gamao bantuin, larianye ke keluarga-keluarga juga. Emang keluarga mah kaga bakal tega liat nyang begitu. Emang dah sejahat-jahatnye lu ama keluarga emang bakal dikeselin, cuma kalo liat kesusahan pasti dah bakal dibantuin tanpa alesan.


Seafood atau madangan laut sêlalu bisè jadi andêlan buat disajiin wayah adè acarè kêluargè gêdè. Salèh atu madangan laut nyang biasè dihidangin adalah lobstêr. Dagingnyè nyang êmpuk amè rasènyè nyang sêdêp ngêjè olahan lobstêr sêlalu ludês kagak kêsisè, apèlagi madangnyè ngêriung barêng-barêng, bakal tambèh rêsêp. Hèwan laut nyang punyè sêpasang capit gêdè êni punyè tèkstur daging nyang lêbih kêras amè kênyêl dibanding udang, sêratnyè jugè lêbih têbêl. Kudu cêli wayah masak lobstêr. Jangan kêbangêtan lama masaknyè, soalnyè dagingnyè bakal kêras. Kalo mau ngêrêbus lobstêr, tibang butuh waktu duè mênit. Têrus kalo mao ngêbakar atau ngêgorèng lobstêr, cangkangnyè kudu dikêsèt dulu.


Alesan aye tuh demen banget ama game harvest moon tuh soalnye game buat perempuan banget ya. Die tuh jaga pertenakan, trus berkebun juga, pokoknya canggih dah. Kan biasanye kite liat petani tuh kan adanye di desa, jadi kite kaga pernah negrasain tuh bertani ama berternak. Udah gitu di game harvest moon tuh pertenakan ama pertaniannye tuh udah canggih. Dari mulai nanem dari bibit trus ampe kite tunggu ampe bisa dipanen. Hewan peliharaan juga sama tuh, ayam sapi tuh diurus dari kecil, ktie bikinin sendiri tuh makanannye, kite urus ampe gede ampe bisa ngehasilin telor atau susu. Nah, kite juga kalo mau bikin empan tinggal ngumpulin dari bahan-bahan nyang lite tanem, seru banget kan.


Buah Korma buah yang berasal dari daerah Timur tengah atau orang biasanye asal sebut buahnye orang arab. Ntu buah biasanye rame kalo di bulan puasa orang-orang pade nyetok di rumahnye. Sebenernye ntu buah kite ganyem bukan berarti ngikutin orang arab, tetapi ikutin Rasul karena buah ntu sunnahnye Rasullullah. Selain emang sunnah dimakan saat sahur dan berbuka puasa, buah ntu sebenernye bagus banget kalo kita ganyem buat sehari harinye. Manfaat dari kurma diantaranya bebas dari masalah konstipasi, gangguan pencernaan, masalah jantung, anemia, disfungsi seksual, diare, kanker abdomen, dan kondisi-kondisi lain. Kurma juga sangatlah baik untuk menaikkan berat badan. Kurma kaya akan vitamin, mineral, dan serat menurut sumber dari sumbarprov.go.id sehingga sebaiknye kite sedia aje terus buat ganyem sehari hari.


Pêgimanè carè nyang têpat buat ngêrêsikin tèko listrik? Lèngkah awal, masupin sêtêngèh aèr dari ukuran tèko dan tunggu aèr hinggè ngêdidih. Kalo udèh, wayahnyè masupin bahan nyang bisè ngêrêsikin tèko listrik. Salèh atu bahan nyang gampang ditêmuin adalah cuka. Masupin 1 ampè 2 sêndok cuka, têrus antêpin sêlamè 20 mênit dan tunggu ampè caèran ntu bêcampur amè didihan aèr di dalêm tèko. Kalo udèh nunggu kurang lêbih 20 mênit, karang wayahnyè êlu ngêbuang aèr nyang adè di dalêm tèko. Abis ntu, bagian dalêmnyè jangan lupè jugè dirêsikin, têrmasup saringannyè. Rêsikin bagian saringan tèko ngêgunèin cuka dan gosok sêcarè pêrlahan makè busè nyang alus. Têrus, sêblok aèr kêluar dêngan kêadèan aèr ngêdidih. Têrakhir, kêringin tèko listrik.


Kagak ade yang sempurna, segalanye entu pasti ade kekurangannye. Nah ade beberape hal yang bisa dikate sebagai kekurangan kerja di kantor. Salah satunye entu ketetapan gaji yang sering kagak adil. Kagak bisa disangkal lagi, perusahaan yang pekerjanye entu ade banyak bener pastinye lebih ketat bener buat nentuin sistem gaji. Buat elu yang kerja di kantor, elu kudu tau kalo di entu perusahaan udeh ade ketentuan tersendiri buat gajinye, yang mungkin bakalan sulit dinegosiasi. Naek gaji pun kudu dipastiin, berape lama, dan berape persen kenaekan gaji pas kerja di entu kantor. Nyok jangan lupa buat observasi dan pelajarin terkait standar gaji buat lulusan dan bidang kerjaan yang elu pengenin, serta perbandingannye sama pengeluaran dan jarak dari rumahnye elu ke kantor!


Elu tau kagak, kalo pas elu ngerasa stres atau tertekan, elu bisa nyoba olahraga ringan yang gampang dilakuin buat ngusir stresnye? Kalo dari artikel yang aye baca, olahraga entu emang bisa bantu ngatasin stres, soalnye olahraga bisa micu lepasnye hormon endorfin. Bahkan katenye, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem dan bahkan ade olahraga ringan yang gampang dilakuin, misalnye yoga, jalan santai ataupun cepet, dan laennye. Nyok deh mulai cari tau ape aje olahraga ringan yang gampang dilakuin buat ngilangin stres! Inget, jangan ngelakuin hal-hal yang malah destruktif kalo pas stres ye!


Pas aye SMA, aye diangkat jadi ketua Divisi Hubungan Masyarakat. Nah salah satu job description-nye HUMAS entu adalah dokumentasi beragam kegiatan sekolahan. Jadinye, aye pun sering bener bawa kamera poket digitalnye aye ke sekolah. Pas entu hari Jum’at, jam pelajarannye Bahasa Inggris. Kite sekelas pade demo karena gurunye hobi bener ngasi tugas. Akhirnye entu guru keluar dari kelas karena kesel sama kite. Terus abis entu kite malah poto-poto pake kameranye aye. Emang bener-bener dah kelakuan aye dan temen-temennye aye pas jaman entu. Guru marah bukannye minta maaf, malah foto-foto. Mulai dari selfie, foto candid, dan laennye. Intinye entu kamera digitalnye aye sering bener disalahgunain dah.


Sekarang tuh orang idup kaya gabisa tanpa hp, kemana-mana nyang paling penting di bawa malah hp. Ya kalo gunainnye di tempat nyang bener si kaga masalah yak, cuma kalo makenya kalo lagi di jalan kan bahayain diri sendiri. Kaga dikit orang nyang kecelakaan motor atau mobil tuh gara-gara nyetir sambil maen hape. Kaga cuma itu, banyak orang keserempet mobil, motor, bahkan kereta gara-gara jalan sambil maenin hape. Suka heran dan kaya kaga ada waktu laen gitu buat maen hape ampe rela nuler ama nyawa sendiri. Padahal kan maen hp di jalan tuh bahaya banget, tiba-tiba dicopet kotenya jatoh kan berabe. Mangkanye mulai sekarang mah lebih pentingin keselametan dah dari pada sibuk ama dunia maya.


Berdasarkan yang kite ketahui bahwa ternyata seabrek-abrek manfaat dapat didapetkan dari olahraga bersepeda. Ya ntu untuk anak ternyata menjadi salah satu cara terbaik bagi orang tua memastikan Si Kecil menjalani aktivitas fisik secara teratur. Anak-anak sangat menyukai berbagai macam kegiatan yang mengharuskan mereka bergerak aktif namun tetap menyenangkan, salah satunye ya ntu bersepeda. Aktivitas ntu bakalan menjadi lebih menarik ketika dilakukan di tempat terbuka dan luas di mane Si Kecil bisa sekaligus menikmati pemandangan. Bagi Si Kecil, hal tersebut sangat menyenangkan. Penyakit kardiovaskular, selain dapat menyerang orang dewasa juga dapat menyerang anak-anak. Oleh karena ntu sebagai orang tua, kita harus membiasakannye anak untuk menjalankan pola hidup sehat dengan berolahraga seperti bersepeda. Sebuah penelitian Journal of the American Heart Association, menunjukkan bahwa manfaat bersepeda untuk anak dapat menyehatkan jantung karena seluruh tubuh ikut bergerak, begitu juga jantung yang terus berdenyut cepat.


Kêrak têlor dipêrcayè udèh adè sêjak jaman dulu, têpatnyè sêjak jaman pênjajahan Bêlanda. Dulu, kêrak têlor dikêjè amè masarakat Bêtawi sêcarè kagak sêngajè. Wayah ntu, masarakat Bêtawi nyobè-nyobè bêragêm madangan dêngan manpaatin ngêlimpèhnyè tumbuhan kêlapè nyang adè di Batavia sêbagè salèh atu bahan utamè pêngêjèan kêrak têlor. Dari nyobè-nyobè ntulah akhirnyè jadi kêrak têlor. Padè 1970-an, masarakat Bêtawi mulè bêrani ngêjajain kêrak têlor di pasaran. Kagak disangkè, têrnyatè banyak orang nyang dêmên. Dulunyè ajè kêrak têlor êni jadi madangan paporit masarakat kêlas èlit di Jakarta. Sêiring bêkêmbangnyè jaman, kêrak têlor ngêjadi madangan nyang didêmênin amè sêmua kalangan. Hargènyè jugè têrjangkau buat sêmuè orang.


Sejak berprofesi sebagai fotografer, saya sudah dua kali membeli kamera bekas. Pertama tahun 1988, saat saya pindah ke Tomang, over kontrak studio foto yang sebelumnya dijadikan cabang oleh teman yang mempunyai studio foto yang cukup terkenal di bilangan Roxy, Jakarta Barat. Saya membeli kamera tambahan karena memang sangat dibutuhkan ketika itu, untuk dipakai bila ada panggilan untuk acara pernikahan, acara kantor langganan, maupun acara lainnya. Karena kalau saya tidak membeli kamera kedua maka operasional studio foto bisa terganggu, bila ada yang ingin berfoto ketika saya acara di luar studio. Saya tidak fanatik terhadap sebuah merek, hanya saja karena sudah terbiasa memakai kamera Nikon milik perusahaan saat dikontrak selama 3 tahun di sebuah perusahaan asing. Kebetulan juga kamera yang disodorkan teman saat saya mencari kamera bekas di Pasar Baru, Jakarta, adalah mereka Nikon. Tanpa pikir panjang saya membelinya setelah sebelumnya memeriksa kelengkapan dan juga mencoba unjuk kerja kamera tersebut. Kebetulan kamera yang disodorkan saat itu adalah kamera Nikon FE, kamera yang sudah dilengkapi dengan pengatur cahaya elektronik begitu juga pengaturan kecepatan rana maupun bukaan diafragma pada lensa. Tapi pada pemakaian sehari-hari saya lebih suka memakai secara manual.


Sebenernya kaga enak banget dah ngikut ekskul nyang cuma ikutin kemauan temen. Tapi apa daya, aye dulu awal SMP kan emang kaga terkenal, bisa dibilang anak cupu lah. Jadi, boro-boro dikenal ama temen-temen seangkatan. Sekalinye pengen fokus ama satu ekskul tapi kaga temennye, jadi ya males juga mana latihannye pas libur lagi. Aye juga dulu tuh terkenalnye males, jadi kaga bisa ngembangin potensi diri. Kalo ditanya mah nyesel ngapa dulu aye tuh nurutin males trus kaga produktif. Akhirnye sekarang nyesel dah kaga pernah ikut lomba-lomba dizaman SMP. Padahal pengalaman itu kan kaga terulang laginye, cuma karna males jadinye kaga produktip dah.


Uni Èropa udèh nyêsuèin undang-undang têntang komunikasi sèluler nyang bêrlaku dêngan standar paling modèrn, têrmasup di dalêmnyè adalah maskapai pênêrbangan nyang bakal bisè masang tèknologi 5G têrbaru di dalêm pêsawat mêrèka. Hal êni ngêmungkinin pênumpang bèbas ngêgunèin hapè amè pêrangkat laèn nyang bisè kêhubung alias modê pêsawat bolèh kagak lagi digunèin. Cakupan 5G bakal dimungkinin dêngan masang "sel pico" di pêsawat. Liwat stasiun jaringan sèl ntu, panggilan tèlpon, pêsên tèks, amè lalu lintas datè bisè dikirim liwat jaringan satêlit kê jaringan sèluler di darat. Êni bêarti orang bisè ngêgunèin sêmuè pitur ponsèl mêrèka di têngèh pênêrbangan. Mênurut Komisi Èropa, sistim baru bakal bisè ngêmanpaatin pêngunduhan nyang jauh lêbih gancang nyang disêdièin olèh 5G, yakni bisè lêbih dari 100 mbps.


Kalo buat barang emang bener ye ada kualitas ada barang, aye beli bola dari plasti mah tahan paling cepet. Apalagi kalo dipinjem ama bocah laki, yaudah dah sekali tendang juga penyok. Belom lagi kalo nyangkut di poon, karna kan bola plastik tuh ringan banget ya jadi ditendang kenceng bisa ampe terbang. Udah gitu, kalo nyangkut langsung robek. Cuma kelebihannye, kalo kite mau maen kaga pake spatu futsal sih aman. Kaga perih tuh ditendang karna enteng. Tapi, kalo buat dipake maen sehari-hari ama bocah mah mending nyang plastik. Soalnye murah, jadi kalo ilang ama rusak juga kaga bakal nyesek amat gitu.


Kenyang banget rasanya, gara-gara gegares banyak banget makanan, terus kita ngerasa ngantuk. Sambil selonjoran, dengerin suara kecipukan ikan di kolem. Angin yang gede sepoi-sepoi banget ampe pohon tinggi tadi gerak-gerak. Nikmatin sekitar sambil ngeliat tukang masak pengen manggang sate. Kita kagak pesen sate kambing, cuma nikmatin banget tukangnya pada manggang. Awalnya si abang tukangnya motong kicik-kicik daging kambingnya. Terus dagingnya itu diaur-aurin pake bumbu. Abis itu, daging tadi ditusuk pake lidi atawa bambu kecil gitu. Udah beres semua tusukannya, daging tadi dipanggang di atas bara, sambil dikipas-kipasin, terus ngoles-ngolesin kecap di atasnya. Udah mateng semua, kita cuman dapet bau ama asepnya doang.


Berstatus sebagai seorang fresh graduate yang belum genap dua bulan diwisuda, aye begitu antusias merasakan dunia kerja. Tapi ternyata aye ntu masih harus bersabar. Pasalnye setelah dinyatakannye diterima kerja, aye harus mengikuti pelatihan dasar militer di Markas Komando Marinir Cilandak selama kurang lebih 10 hari. Selama di Cilandak, ratusan karyawan baru ntu benar-benar digembleng secara mental, dan fisik. Meski porsi gemblengan kami mungkin kagak ada ape-apenye dibandingkan dengan latihan militer sebenernye, kagak sedikit para calon karyawan yang ingin menyerah, dan berhenti mengikuti pelatihan dasar militer ini. Selama masa pelatihan, beberapa kali aye mendengar ucapan dari para pelatih maupun manajemen perusahaan yang menegaskan jika dunia kerja ntu sedemikian kerasnye sehingga kami para karyawan baru harus lebih dulu dididik di Markas Komando Marinir Cilandak.


Saking banyaknye cemilan nyang dijual di pasaran, tapi kaga bikin oleh- oleh tradisional sepi ama pembeli. Pie susu Bali, ampe sekarang masih banyak banget nyang minat, kaga lengkap kalo ke Bali kaga beli pie susu. Sama ama nyang namanye bakpia patok, siapa sih nyang kaga kenal ama cemilan itu. Malah, bakpia tuh sekarang udeh ada nyang bentuk kukus. Nah, karna modifikasi ntu kaga bikin konsumen bakpia tuh sepi pembeli. Bakpia kukus ama bakpia patok masih punya tempat masing-masing di hati pelanggan. Pokoknye oleh-oleh nyang udeh rame dijual kaga bakal sepi pengunjung, malah bisa makin rame pembeli. Pembuatnye juga konsisten dalem soal rasa karna orang-orang masih tetep suka, itu salah satu prinsip dagang kalo emang mau sukses, mesti ikutin cara ntu.


Akhirnyè Tyas kêsampèan jugè naèk kêrèta bandarè! Radè kêtinggalan sih, tapi êni adalah pêngalaman pêrtamènyè. Waktu ntu pênêrbangannyè jêm 20.30. Sêkagaknyè jêm 18.30 diè udèh kudu di bandarè buat lapor masup, padahal adè pasilitas lapot masup daring, tapi jêm 17.000 ajè baru kêluar kantor. Kalo naèk damri atau taksi ngêrinyè macêt amè têlat sampè bandarènyè. Tau pan Jakarta macêtnyè kayak pêgimana? Rutê nyang Tyas ambil adalah dari Stasiun Sudirman Baru (BNI City) mênuju Bandara Soekarno Hatta. Beli tikètnyè langsung di stasiun, di lantai 2. Bêlinyè bukan di lokèt, tapi adè mesin nyang udèh disêdièin khusus pêranti pêmbêlian tikètnyè. Buat pêmbayarannyè Tyas pakè kartu dèbit. Tikèt udèh di tangan, bêrangkat dah!


Pembukaan Taman Mini Indonesia Indah setelah kelar diperbaiki tuh kebanjiran komentar, hari ini aye baca berita di kompas.com nyang bilang kalo uji coba pembukaan ini tuh kacau. Alesannye macem-macem, pertama tuh karna parkir kendaraan non-listrik cuma ada dibagian Timur jadi kondisinya jadi semrawut karna kendaraan non-listik nyang jumlahnya lebih banyak numpuk tuh di titik Timur ntu. Kaga siapnye mobil anjungan juga kaga ada abis-abisnye karna penngunjung tuh jadi rebutan naek karna kaga adanye jadwal ama rute nyang jelas. Kaga cuma sampe situ, tempat-tempat UMKM buat jualan makanan tuh udah pada digusur, jadi kite juga susah tuh buat beli cemilan ama makanan trus ama oleh-oleh. Padahal kan kalo dibuka lagi tuh lapak UMKM bisa bantu supaya mereka tetep nyambung hidup ye. Kite semua berharap nyang terbaik, mungkin dengan adanye uji coba ini tuh bikin pihak pengelolanya tau kalo masih banyak nyang kurang supaya tidak merugikan pengunjung juga pan.


Khutbah Jumat ntu sedang ngebahas tentang agama Islam yang penuh kasih sayang. Sesungguhnye berkasih sayang adalah naluri, dan fitrah makhluk terutama manusia, mengasihi orang lain hakikatnye mengasihi diri sendiri. Dia adalah aku, dia adalah bagian dari hidupku, sedihnye adalah sedihku, dan bahagianye adalah bahagiaku. Begitulah makna sabda Nabi SAW, yang artinye ntu : “Umpama orang mukmin dalam berkasih sayang seperti tubuh yang satu, jika satu sakit yang lain merasakan”. (HR. Bukhari dan Muslim). Karena ntu, kagak dikatakannye muslim jika die kagak bisa berdamai, dan menyejukkannye ntu lingkungan sekitarnye, kagak dikatakannye ntu mukmin jika die kagak menjaga, dan menentramkan selain dirinye, kagak dikatakannye Muhsin jika kagak mampu memperbaiki, dan merawat alam sekitarnye.


Tak jarang kita menemukan pakaian yang setelah dijemur mengalami kusut. Ini terjadi karena proses pengeringan menggunakan mesin cuci semi otomatis. Mesin cuci ini biasanya menggunakan pengering yang diputar dan terpisah dari mesin cuci. Sehingga membuat pakaian tertumpuk dan menjadikan pakaian kusut ketika selesai dicuci dan dijemur. Dengan menggunakan mesin cuci otomatis, hal ini tidak terjadi karena proses sekali pencucian membuat pakaian tetap bergerak dan tidak kusut. Namun ada beberapa catatan yang perlu diperhatikan dalam menggunakan mesin cuci otomatis agar tetap berfungsi secara maksimal. Berikut adalah beberapa langkah menggunakan mesin cuci otomatis dengan benar. Keunggulan lain yang didapatkan adalah, pakaian yang dicuci dapat lebih cepat kering karena proses satu kali pencucian membuat pakaian terus berputar bahkan ketika air sudah dikuras habis. Sehingga tidak membutuhkan tabung pengering dan mempercepat proses pengeringan.


Masup ke umur-umur remaje, Doel rasenye kepengen beli enih entu buat hobi maen game-nye. Cuman, gegara Enyak nganggep entu game sebage pengganggu konsentrasi belajar si Doel, jadinye kagak mungkin juge Doel minte duit ke Enyak buat ningkatin lepel game-nye. Babeh juge nurut aje ape kate Enyak. Jadilah si Doel kudu muter otak buat nyari duit tambahan, soalnye uang jajannye kagak bakal cukup buat beli-beli game beginih. Pas nyampe rume, pandangannye kealih ame kaset-kaset DVD di lemari bawah tipi. Ujug-ujug, ade ide aje nyang nyantol di pala die. Die buru-buru ambil hapenye, terus ngebuka grup chat kelasnye, abis ntu bikin pengumuman: "YANG MAO NONGTON PILEM-PILEM JAMAN DULU AMPE JAMAN KARANG, TAPI LEBI MURE MERIEH DIBANDING APLIKASI-APLIKASI STREAMING, BISE CHAT AYE, YE! AYE BUKA SEWAAN DVD. SEKALI SEWA BISE AMPE BUAT SEMINGGU! BURU, GRAB IT FAST!" Doel cengar-cengir pas ngirim. Abis ntu, hapenye ditinggal buat bebersih. Pas ngeliat hapenye lagi: wuseh, banyak nyang mao tenyate! Enih die jalan mule die jadi wirausahawan.


Sebagai warga negara nyang kaga pernah ngerasain dipimpin ama toko ada setempat, aye ngerasa cukup simpati ama adanye toko adat. Soalnye toko adat nih kaga kaya aparatur pemerintahan nyang ada sekarang. Mereka tuh bekerja ama berdedikasi sekuat tenaga nyang mereka punya. Malah dedikasi itu tuh jarang dipunya ama orang-orang sekarang. Hebatnye tokoh adat tuh mereka akan bantu warganye tanpa pandang bulu, udeh gitu kan mereka kaga punya gaji pasti atas apa nyang udeh die kasih. Maka dari itu, tokoh adat masih ada di desa-desa karna kayanya belom tentu dah di ibukota ini ada nyang mau ngelakuin hal tanpa pamrih. Sekarang aja jabatan sekelas Rukun Tetangga aja punya gaji.


Sebenernye udeh banyak orang-orang luar negeri nyang doyan banget tuh ama masakan Indonesia. Nah, tugas kite tuh harus promosiin apa nyang kite udeh punya. Pan sayang kalo kite punya sesuatu dengan cita rasa nyang bener-bener kaya tapi kaga dikembangin. Mangkanye tuh sering di youtube-youtube kite temuin orang-orang nyang suka jualan masakan khas Indonesia dengan harga nyang jauh lebih malah trus mereka  juga pada doyan. Nah, karena itu kaga usah kite malu tuh kalo mau buka usaha makanan khas Indonesia, pasti laku karna khas banget tuh tiap masakan nyang dibikin di setiap daerah. Mangkanye jangan tinggalin tuh resep dan kebudayaan nyang udehbada turun temurun.


Orang Betawi boleh bangga ame seleranye. Soalnye, elu pade kudu tau, nih, ade makanan khas Betawi nyang ampe masuk jadi Warisan Budaya Takbenda Indonesia. Nasi ulam, namanye. Antep bangat pan, ye? Keunikan dari bahan-bahannye ni nyang keknya bikin makanan ini jadi warisan budaye. Nape? Soalnye, dari satu nasi ulam, ade seabreg budaye yang dipake. Nasi putih pake taburan serundeng kelapa ame kacang ntu khasnye Indie, semur ame perkedel khasnye Belande, terus bihun goreng ame dendeng manis dapet pengaruh dari Tionghoa. Belon lagi rasanye nyang gurih-gurih enyoi. Cocok bangat buat nyarap biar pagi-pagi dah getun gawenye. Oke bat, pan, neh, warisan dari Betawi?


Libur telah tiba, kawasan puncak ude macet lagi, sama kaya keluarga pak charles, pagi eni mau jalan ke puncak bogor, rencana mau nginep sampe hari minggu, semaleman doang, pak charles bakal liburan dipuncak, pak charles bakal nginep d hotel le'eminance didaerah cipanas puncak. hotelnye luas banget. viewnya sawah sm sungai dibelakangnye. ada outbondnye juga dibelakang hotel. anaknye pak charles suke banget same fasilitas hotelnye. ade kolam renang air angetnye juge dihotelnye, kalo perkara nyaman eni hotel banget, cuma emang klo perkara harga kamar diweekend bakal nglonjak mahal dibandingin hari kerje biasa. secare keseluruhan liburan pak charles lancar banget ga ade halangan ape-ape


Dari taun-taun yang lalu, udah disediain pasar onlen yang macem-macem. Sebage pedagang, kita jadi punya pilihan di mana kita mau dagangin dagangan kita. Ada dua pasar onlen yang terkenal banget di Indonesia. Ada pasar onlen warna ijo ama warna onlen. Cuman, sebelom milih di mana kita mau dagang, kita kudu tau dulu barang apa yang mau kita dagangin. Barang itu masuk kategori yang banyak dibeli laki apa wadon atawa malah dua-duanya. Misalnya, kita mau jualan kerudung. Berarti, barang itu termasuk yang bakal banyak dibeli ama wadon. Sekarang ini, kalo kita engeh ama meratiin terus, toko yang oren itu banyak pembelinya dari wadon. Kalo toko ijo ampir rata. Cuman, kebanyakan laki lebih minat belanja di toko ijo. Jadinya, sekarang kalo barang perempuan kayak kerudung tadi banyak pilihan yang murah banget di shopee. Kalo barang petukangan ama elektronik, banyak di toko ijo.


Kerugian kagak hanya terjadi kepada usaha yang baru mulai, akan tetapi bejibun juga pebisnis senior yang mengalami kerugian ataupun kegagalan. Ketika kita sedang berada dalam fase kerugian, di situlah kite mendapatkan pelajaran atau pengalaman agar kite lebih cerdas dan waspada dengan strategi baru. Menemukan strategi yang tepat untuk kondisi bisnis yang sedang anjlok, tentunye butuh proses panjang dan pemikiran mendetail. Dalam menjalankan bisnis pastikan kite memiliki susunan manajemen yang baik. Salah satu contohnye adalah memiliki tim kerja yang kompeten dalam bidangnye. Jika bisnis kite masih berskala kecil, sebaiknye kite ntu mengelola manajemen keuangan perusahaan secara mandiri. Dengan memiliki catatan yang detail, kite bakal lebih cepat mendeteksi kerugian, dan dapat menghindarinye secepat mungkin.


Milih matras yoga kagak bisè dianggêp sêpèlè. Salèh atu pêrtimbangan utamè milih matras yoga adalah matèrialnyè nyang aman bagi kêsèhatan. Disaranin buat ngêgunèin matras bèbas PVC amè bêrbahan alami nyang ramah lingkungan kayak karèt atau goni. Sêtêlèh nêntuin bahan matras yoga, nêntuin paktor kênyamanan. Kênyamanan êni bisè ditêntuin dari kêtêbêlan matras. Matras nyang cukup têbêl bisè ngasih bantalan nyang cukup buat dêngkul amè pêrgêlangan lêngên. Kagak tibang ngêrisêt kêbutuhan matras yoga bêdasarkan bahan amè kêtêbêlannyè, êlu jugè pêrlu ngêjajal alas ntu sêcarè langsung. Êlu pêrlu nyobè licin atau kagaknyè suatu matras wayah digunèin. Cobè jugè matras yoga wayah digunèin pas ngêbêntangin kaki amè lêngên. Matras yoga nyang sêsuè minat masing-masing bisa nambah sêmangêt bêolahragè. Sêsuèin pilihan matras amè sêlèra pribadi êlu.


Ngêlukat diyakinin sêbagai ritual pênyucian jiwè dari hal-hal nyang bêsipat nègatip. Adè bêbêrapè pariasi prosès ngêlukat nyang mungkin bêrbêda antarè atu têmpat amè têmpat laènnyè. Sêcara umum, ngêlukat bisè dilakuin di lahan tanèh ngadêp kê sungèi atau matè aèr, jadi kagak tibang di pura. Khusus umat Hindu, mêrèka bisè ngêbawè sajèn buat dikasih wayah sembahyang sêbêlon mulè ngêlukat. Abis sêmbahyang, mêrèka bisè ganti pakèan sêbêlon pêrêsikan diri. Sêlaèn diwajibin bêrpakèan sopan, wisatèwan jugè diimbau buat makè kaèn khas Bali. Adè sêdikit pêrbèdaan jugè dalêm urutan nyèblok diri makè aèr pancoran. Adè nyang kudu bêrurutan kanan kê kiri, kiri kê kanan, têngèh, amè laèn-laèn. Bêrikutnyè, wisatèwan bakal disêdièin kamar ganti buat bilas amè bêrpakèan rêsik. Têrakhir, wisatèwan disêmprotin aèr suci dah.


Gim êni cukup sêdêrhanè, tapi amat bêrkêsan. Gim êni suksès ngêraih ati ampir sêmuah bocah padè jaman dulu, têrmasup ayè. Maèn gim êni rasènyè sêcarè kagak langsung ngêjè ayè jadi pênyayang hèwan. Pêgimanè kagak, carè maènnyè bênêr-bênêr mirip miarè hèwan piarèan. Buat bisè lanjut kê siklus bêrikutnyè, ayè kudu ngêmastiin hèwan piarèan ayè dalêm kêadèan sèhat, yakni dêngan carè ngasih êmpan wayah diè lapar, ngobatin wayah diè nyêri, amè kudu sêlalu siap kalo hèwan piarèan ayè pèngèn buang aèr. Kocak bangêt sih kalo ingêt jaman dulu. Kalo di sêkola, ayè sêlalu kêpikiran kondisi piarèan ayè di gim ntu. Apakah diè baè-baè ajè? Awak ayè adè di sêkola, tapi pikiran mah adènyè di rumèh. Kudu nauin, soalnyè pan kagak bolèh bawè gim kê sêkola. Ayè jadi kangên maèn gim ntu lagi. Gimnyè adalah Tamagotchi!


Strès gawè kagak jarang bisè ngêbawè sêsêorang kê dalêm idup nyang kagak sèhat. Biar strès kagak hadir têrus-mênêrus, bêrikut carè ngatasinnyè. Pêrtamè, kêjè catêtan mingguan amè carè nanggêpin situasi wayah strès pêranti ngêtauin pênyêbabnyè. Kêduè, ngênalin batês kêmampuan dalêm nanggung bêban gawèan. Dêngan bêgono, bisè dipêritungin durasi waktu nyang dipêrluin buat nyêlêsèin bêban gawè amè kêhindar dari rasè lêlah bêrlêbihan. Kêtigè, cobèlah ngomongin têntang strès nyang êlu alamin kêpadè atasan. Êlu jugè bêrhak buat nolak padè atasan kalo ngêrasè bêban nyang dikasih udèh ngêliwatin batês kêmampuan atau bêban gawèan nyang dikasih di luar tanggung jawab gawèan. Kêêmpat, kêhè batêsan waktu pêranti bêgawè amè waktu pêranti ngasoh. Tolak gawèan tambèhan nyang sêkirènyè kagak bisè ditanganin. Têrakhir, bêban gawèan kagak jarang ngêjè sêsêorang ngêjadi strès, bahkan hal êni bisè nimbulin masalèh laèn di kêidupan pribadi. Kalo udèh ngêrasè bêradè di tahap êni, cobèlah buat ngasoh.


Sejarah Al-Qur'an adalah kronologi dan asal usul kompilasi tertulis atau manuskrip kitab suci Islam tersebut, berdasarkan temuan sejarah. Rentangnya beberapa abad dan menjadi bagian utama dan penting dari Sejarah Islam awal. Menurut kepercayaan Muslim tradisional dan catatan ilmiah Islam, wahyu al-Qur'an dimulai pada tahun 610 M ketika malaikat Jibril (diyakini sebagai utusan Tuhan) menampakkan diri kepada Muhammad (seorang pedagang dari kota Makkah di Hijaz, Jazirah Arab, yang telah menjadi tempat perlindungan bagi dewa-dewa kafir dan pusat perdagangan penting) di gua Hira. Menurut tradisi Islam, wahyu dimulai pada suatu malam di bulan Ramadhan tahun 610 M, ketika Muhammad, pada usia empat puluh tahun, menerima kunjungan pertama dari Jibril,[1] membacakan kepadanya ayat pertama dari Surah Al-Alaq. Muslim percaya bahwa Muhammad terus menerima wahyu hingga kematiannya pada tahun 632 M.


Babe ane minggu depan mau ngerayain ulang taon, kite bakal jalan jalan ke puncak, kite bakal nginep di Novus hotel puncak,Resor alami eni terletak di daerah pegunungan nyang punye udare nyang adem di Puncak, Bogor, tempat atawa hotel eni nawarin liliatan Gunung Gede nyang bujug buneng keren kaga kira-kira. Di hotel eni ade sambreg fasilitas, salah satunye kolam renang luar ruangan nyang cocok buat berendem kalo lagi tengari, lapangan tenis juge ade, ame tempat perawatan spa nyang bakal manjain badan kite. WiFi gratis juge ade kalo kit di area umum. Kamar-kamarnye nyang lega di Novus Giri Resort & Spa punye teras atawa balkon pribadi nyang nghadep ke taman atawa kolam renangnye. Semue kamar punye TV satelit, minibar, ame fasilitas nyang pengen buat teh atwa kopi. Kamar mandinye dilengkapin ame bathtub ame shower air panas juge. Resort eni bise kite datengin cume 15 menit berkendara dari Taman Safari Puncak Bogor. Resort eni bise kite datengin cume 2 jam berkendara dari Kota Jakarte ame  2,5 jam berkendara kalo kite dari Bandara Soekarno-Hatta Cengkareng di Ibukote.


Atu hal penting nyang banyak orang kagak sadari wayah pindah kê apartemen baru adalah têtanggè bisè jadi orang nyang penting amè berpengaruh buat pengalaman hidup êlu di apartemen. Mulailah dêngan bersikap ramah di ari pêrtamè êlu menempati apartemen. Sapalah parè têtanggè amè ucapkan terimakasih padè petugas pemeliharaan gedung apartemen. Bersikap ramah bakal menguntungkan kalo nantinya êlu membutuhkan bantuan atau mengalami masalah. Lalu, perkenalkan diri sigrah sêudèh êlu pindahan. Sêlanjutnyè, selalu bertegur sapa wayah êlu bertemu têtanggè. Hal penting laènnyè buat dikomunikasikan adalah masalah dêngan bangunan apartemen atau hal laèn nyang êlu rasa mêrèka alami jugè. Dêngan berkomunikasi dêngan têtanggè, êlu kagak tibang menunjukkan kalau êlu pribadi nyang menyenangkan, tapi êlu jugè bisè menambah teman baru.


Sekarang ini udah canggih banget. Banyak gem yang bisa dimaenin lewat hape. Cuma kadang, ada gem yang bisa dimaenin kagak usah pake internet. Ada juga gem yang maeninnya kudu online, kudu ada internet dulu. Salah satunya gem Roblox. Gem Roblox ini bisa bikin orang jadi kreatif. Orang bisa bikin gemnya sendiri di sini. Cuman, buat yang baru mau nyobain, kadang bingung di awalnya. Buat awal-awal, kita kudu tau dulu gimana mulainya. Pertama, kita download dulu permaenan Roblox ini. Kedua, isi tanggal lahir. Roblox ini permaenan buat semua umur, isi tanggal ini buat mastiin doang. Kalo yang mau maen umurnya masih di bawah 13, Roblox bakal ngasih macem permaenan yang pas sama umurnya. Ketiga, isi data diri ama kode. Kalo udah diisi bagian ketiga itu, tahap yang terakhir verifikasi buat nyocokin bener apa kagak data diri ama kodenya.


Berlibur ke Jogja emang jadi salah satu destinasinye bejibun orang orang saat ini. Ntu kota sekarang makin berkembang, dan wisata wisata yang mensajikan alam di daerah Jogja juga cakep cakep. Pilihan ganyeman di sono juga cukup beragam. Sekarang ini juga bejibun orang pade abis nikah bulan madunye ke ntu kota. Penginepannye juga asik asik, waktu ntu nginep di resort yang ada ditebingnye pantai Parangtritis, sambil tiduran kite liat pemadangan laut dan pohon yang rimbun, udeh gitu pas nginep lagi turun ujan terus, jadinye suasana makin syahdu aje. Pas ke Jogja juga kaga lupa tentunye jalan jalan ke Malioboro, di Malioboro saat ntu udeh rapih yang jualan tertata rapi, disono enak bejibun ganyeman dijualin, terus banyak toko yang jual pernak pernik,  Malioboro sekarang ade peraturan peraturan jalannye misal gaboleh lewatin sono pake kendaraan di jam tertentu, hal ntu jadinye bikin nyaman buat para pejalan kaki.


Sejak pindah rumah ama ngerasain lingkungan baru, ngerasain juga banyak tukang jajanan yang beda. Waktu masih di rumah yang lama, jajanan yang paling banyak itu ada tukang tahu bulat keliling, dari yang awalnya pake mobil kolbak, ampe pake gerobak. Ada juga tukang cilor yang tiap peteng ari dikerubungin bocah. Kagak juah dari rumah, ada juga emak-emak yang mangkal jualan sosis goreng, otak-otak, ama minuman-minuman es yang desediain pake plastik ama sedotan. Nah, beda banget yang dirasain sejak tingal di sini. Masih ada tukang tahu bulat lewat. Cuma yang paling banyak itu tukang somay ama tukang baso yang beda-beda bawaan jualannya. Ada yang pake gerobak, ada juga yang pake motor. Yang paling bikin demen, masih banyak tukang kue putu ama makana jaman yang laen, kayak tiwel. Jenis jajanannya agak beda, tapi sukurnya semua masih makanan kedemenan.


Namènyè Nia, wadon nyang boto amè pintêr. Diè duduk sêbangku dêngan Cahya. Duè sipat bêrbèda nyatu, Nia nyang pêmalu amè pêndiêm diatuin dêngan Cahya nyang rècèt amè kocak ngêjè pêrtêmênan mêrèka bêwarnè. Sêjak kêlas atu ampè kêlas ênêm, Nia amè Cahya sêlalu duduk sêbangku. Wayah bêlajar barêng kê rumèh guru mêrèka kudu sêlalu bêdêkêtan têmpat duduk ampè sêring ngêjè têmên nyang laèn iri amè kagak jarang jugè mêrèka dimusuhin. Mêski jarak rumèh mêrèka radè bêjauhan, mêrèka sêlalu ngabisin waktu barêng. Tapi, saban bêlajar kêlompok mêrèka sêlalu dipisahin olèh guru. Mêski mêrèka sêdikit badêr amè sêring ngêjè ulah, kagak dipungkirin bahwa mêrèka nyang sêlalu ngêjadi juarè kêlas, bahkan saban lomba bidang studi puguh mêrèka nyang ngêwakilin sêkola. Nia lomba bidang studi biologi amè Cahya lomba bidang studi matèmatika.


Paling suka banget sama yang namanye nonton youtube yang isinye orang lagi ngevlog buat jalan-jalan, tentang ganyeman, masak, dan lainnye. Dari kecil emang hobinye nonton di tipi orang lagi jalan-jalan, masak, atau ngerapihin rumah, ngehias rumah kayanye seru aje gitu bawannye kalo nonton semua. Apalagi kalo yang jalan-jalan bener-bener seru banget dah perasaan jadi ikut girang. Apelagi sekarang udeh zamannye youtube, jadinye nontonnye di youtube dah tuh, perasaan kalo liat orang-orang pade jalan kite ikut girang karena berasa lagi berwisata juga aje gitu rasanye. Kalo ngeliat orang lagi ngegares bawaannye jadi ngiler pengen ngegares juga, pernah waktu ntu ye nontonin orang ngegares akhirnye latah langsung jalan ngegares ke tempat yang kite tonton ntu ganyemannye.


Walaupun Jun kerja di luar kota dan ngekos di kota tersebut sehingga die kagak tinggal bareng lagi sama enyak, babeh, kakak, dan adeknye, tiap libur, dan terutama pas libur karena adenye hari buat pelaksanaan upacara keagamaan, die selalu pulang ke erumahnye. Nah pade hari Jum'at enih, die pun udeh lagi siap-siap buat pulang ke rumahnye selama 4 hari soalnye hari pelaksanaan upacara keagamaannye entu hari Senen. Die pun kagak sabar buat laksanain upacara keagamaan bareng keluarganye. Die juga udeh jarang bener ketemu sama orang tuanye. Nah akhirnye pas die tiba, die liat rumahnye udeh ade banyak bahan buat bikin badogan khas entu hari pelaksanaan upacara keagamaan. Pas hari Senen pagi, mereka sekeluarga pun ngelaksanain upacara keagamaan, ya entu salat idul adha.


Taèkwondo mêrupakan salèh atu jênis bèla diri tradisional nyang bêrasal dari Korèa Sêlatan. Jênis bèla diri êni amat têrkênal ampè dipêrtandingin di olimpiadê. 'Taè' 'Kwon' 'Do' êni têrdiri atas tigè bagian dalêm èjaan bahasa Inggris, mêski sêbênêrnyè adalah atu katè dalêm bahasè Korèa. 'Taè' bêarti 'kaki' atau 'nginjêk', 'Kwon' bêarti 'ninju' atau 'bêtarung', amè 'Do' bêarti 'jalan' atau 'disiplin'. Sêcarè sêdêrhanè taèkwondo bisè diartiin jênis bèla diri ngêgunèin lêngên amè kaki nyang bêrtujuan ngêdisiplinin amè ngêmupuk kêrosaan mèntal. Bèla diri taèkwondo kagak tibang ngajarin pisik, tapi jugè ngajarin kêdisiplinan nyang ngêningkatin sêmangêt amè kêidupan dêngan carè ngêlatih awak jugè pikiran.


Pergi liburan ke Bandung dari Jakarta emang kaga terlalu jauh jarak tempuhnye. Makanye kebanyakkan orang pade milihnye naik mobil kalo ke ntu kota, karena jarak tempuhnye kurang lebih cuman 2jaman aje. Cuma kalo perginye pas waktu liburan kudu siap mental aje ngadepin macetnye jalanan, belom lagi macetnye tol bikin ampun ampunan dah capeknye. Tapi emang enaknye kite seru liatin pemandangan sepanjang jalan menuju Bandung, apelagi kalo perginye ramean, terus jangan lupa dah tuh bawa ganyemannye yang banyak jadi ajib sambil ngegares liatin jalanannye jadi makin seru dah. Namun, kite kudu kuat staminanye aje, belom lagi kite juga harus nyiapin kendaraan dengan kondisi yang cakep dah biar jalannye lancar terus aje.


Ngêdaki gunung, nyusurin sêmak bêlukar, amè bêkèmah di têmpat nyang bêlon pêrnèh dikunjungin sêbêlonnyè puguh ngêbutuhin pêrsiapan khusus. Sêlaèn pêrsiapan pisik amè mèntal, sêorang pênjêlajah jugè pêrlu pêrsiapan pêrbêkêlan nyang cukup. Ujan, panas têrik, salju, angin, amè badèi mêrupakan cobèan nyang kudu diadêpin olèh sêorang pênjelajah. Wayah dalêm kêadèan ngêdêsêk lantaran adè anggotè rombongan êlu nyang kênè hipotèrmia misalnyè, kagak adè waktu bagi êlu buat ngêdiriin tènda. Salèh atu carè gasik sêmbari nunggu tènda bêdiri adalah ngêjè têmpat bêrtahan idup sêmêntarè. Pilih têmpat nyang datar amè dikêlilingin sêkagaknyè êmpat batang pu’un gêdé. Ikêtin tènda padè kêêmpat sisi batang pu’un, tambèhin ranting-ranting nyang adè di sêkitar buat ngêdapêtin kêangêtan.


Salah atu bue nyang murah tapi kaya manpaat ora laen ntu tomat. Kite semue pasti kenal ama bue tomat. Bue nyang beberape orang nyebutnye sayuran eni punye banyak khasiat ama manpaat nyang banyak. Bue nyang gampang didapatin di mane aje eni, ngandung vitamin A, C, dan K. Vitamin A dibutuhin buat kesehatan kulit ama mate, vitamin C buat regenerasi sel ama sistem kekebalan awak dan vitamin K bagus buat kesehatan tulang. Tomat juga jadi sumber potasium nyang bae, mangan, niasin, zat besi ama beberape vitamin B kompleks dan vitamin E. Die nyang paling bergizi pas udeh mateng. Atu tomat nyang udeh merah warnenye mengandung empat kali jumlah beta-karoten dari tomat ijo.


Ade oleh-oleh khas daerah yang namanye bakpia pathok dan jadi oleh-oleh khas dari daerah Jogja. Oleh-oleh khas satu entu juga termasuk beken. Oleh-oleh khas Jogja satu entu, kagak boleh dilupain buat dibeli walaupun elu udeh nyobanye ratusan kali. Soalnye, kenikmatannye entu kagak bisa dikalahin dari bakpia daerah laen. Udeh dari jaman ke jaman, bakpia pathok entu selalu jadi oleh-oleh khas dari Yogyakarta, meskipun kini sudah banyak jenis oleh-oleh Jogja yang rasanya lebih modern. Kagak cuma ade satu rasa, bakpia pathok Jogja rasanye bermacem-macem, mulai dari rasa original, rasa kacang hijau, coklat, hingga keju. Selanjutnye, di Jogja entu ade banyak produsen bakpia pathok.


Jeri nyang merupakan anggota geng motor kerap berkumpul bersama têmên-temannya. Suatu wayah, têmên Jeri membicarakan soal wadon boto di sebuah SPBU. Jeri akhirnyè memberanikan diri buat pergi mengisi bensin di SPBU têmpat Sarah bekerja. Ternyata, diè udèh mempersiapkan sebatang cokelat nyang diè simpan di dalam tas. Jeri kemudian menghampiri Sarah nyang sedang bekerja. Kemudian, Jeri langsung memberikan cokelat nyang dibawanya kêpadè Sarah. Sarah gè terkejut dêngan perlakuan Jeri. Namun, sayangnya, mereka kagak pernah lagi bertemu sêudèh hari ntu. Bulan demi bulan dilewati Sarah amè Jeri Ardiyanto. Mereka akhirnyè dipertemukan kembali sêudèh berpisah selama 4 bulan. Sarah amè Jeri Ardiyanto akhirnyè bertemu kembali di SPBU. Namun, kali êni mereka dipertemukan wayah Sarah sedang bertugas di têmpat oli. Diè kagak lagi mengisi bensin seperti dulu. Mereka akhirnyè memulai proses pendekatan. Kini Sarah amè Jeri udèh menikah amè idup bahagia sêbagè pasangan laki bini.


Sebage anak mude nyang kagak pengen ketinggalan jaman, aye juge demen, neh, kongko bari ngopi-ngopi cantik di coffee shop. Biasanye, sih, aye pesennye es kopi aje. Nyang dasar-dasar aje gegara kagak begitu demen rasa nyang aneh-aneh. Udeh gitu, biasanye harganye dibandrol paling mureh dibanding varian kopi laen. Kopi susu enih, selain jadi paporit aye, die juge jadi kedemenan banyak orang nyang kagak terlalu demen paitnye kopi. Soalnye, kalo minum enih, rasa pait kopi sebenernye masi dapet, cuman kebantu ame manisnye susu. Kalo takaran dua-duanye pas, sih, kagak bikin giung, ye. Malah jadinye seger bangat di mulut ame laklakan. Lumayan ngebantu juge buat nyang lagi ngantuk. Kalo minum enih, ngantuknye jadi ngeloyor ndiri.


Aye demen banget olahraga, salah satu olahraga kedemenan aye ntu bulu tangkis. Aye demen banget ama bulu tangkis dari SD, awal aye maen bulu tangkis pas dulu aye diajak ama babeh, nah dari situ dah bulu tangkis udah jadi olahraga nyeng paling didemenin ampe sekarang. Ampe sekarang aye masih maen bulu tangkis ama sohib-sohib aye. Kite maen rutin tiap hari minggu pagi, kite maen kagak nentu bisa 2 atawa ampe 3 jem tergantung jumlah orang nyeng dateng hari ntu. Aye juga demen koleksi barang-barang nyeng ade hubungannye ama bulu tangkis kayak, baju, sepatu, raket, tas malahan pajangan bulu tangkis. Aye juga pernah masuk klub bulu tangkis terus ngikutin turnamen bulu tangkis di Jakarte. Aye juga pernah nonton turnamen bulu tangkis di stadion pas pemain kedemenan aye maen.


Barang-barang elektronik nyang kite punya tuh teryata bisa kite lacak keberadaamye kalo suatu saat dicopet atau dicolong ama orang laen. Walaupun kaga jamin bisa balik lagi tapi seenganye kite bisa usaha lah buag nyari tuh hape nyang ilang. Biasanye hape tuh bakalan nunjukin lokasi keberadaanye. Cuma kalo nyang nyolong ngarti ama hal begituan bisa aje tuh alat pendekteksi di hapenya di ilangin. Kalo punya hape semestinya bisa punya lah arsip cadangan biar data-data pentingnye kaga pada ilang. Walaupun sekarang tuh teknologi udeh makin canggih, banyak juga kelemahan nyanga da jadinya gampang tuh buat diretas. Emang kudu ati-ati dah ama zaman nyang semakin canggih.


Hotel Swissbell hotel siape yang kaga kenal sama ntu hotel, hotel yang setarafnye kaya bintang 5 ntu selalu memberikan kenyamanan bagi tamunye. Di Jakarta ntu hotel gacuma ada satu aje, tapi lumayan bejibun, salah satunye ade di Kalibata. Ntu hotel deket sama stasiun KRL, jadi buat warga Jabodetabek yang kepengen liburan nginep di Jakarta bisa banget ke ntu hotel gapake repot, bisa banget naik kereta abis ntu turun di stasiun Kalibata, udeh tinggal jalan kaki dikit sampe dah. Ntu hotel nyiptain suasana yang berbeda, di tengah penatnye kota Jakarta ntu hotel nyiptain suasananye yang beda, serasa adem dan asri kaga kaya di Jakarta. Terdapat kolam renang yang dikeliling bejibun pohonan bikin suasananye jadi adem sepoi sepoi. Lobbynye juga cakep arsitektur dan designnye cakep bet dah buat poto poto. Kemudiab beralih ke kamarnye, kamarnye cukup luas, full karpet, nyaman, dan view dari kamarnye juga cakep, ada kaca besar atau semacem jendela buat kita liat pemandangan pohon dan kolam renang, kamar mandinye juga bersih, fasilitasnye lengkap, dan kalo ngegares kaga rempong karena ntu hotel gampil banget akses buat beli ganyemannye  jadi dijamin nyaman dah nginep di mari.


Elu doyan seafood? Tau kagak, selaen enak, badogan satu entu juga banyak manfaatnye? Nah manfaat dari olahan seafood entu buat jaga kesehatan mata. Kandungan asem lemak omega-3 juga bisa bantu jaga kesehatan mata. Konsumsi minyak ikan juga bikin mata tetep sehat dan cerah. Selanjutnye entu olahan seafood bisa ningkatin kemampuan otak. Asem lemak omega-3 pade badogan olahan seafood juga lebih bisa ngatur emosi dan daya inget. Manfaat selanjutnye entu adalah bisa jaga kesehatan mental. Nah konsumsi seafood kagak Cuma bisa jegah depresi, tapi juga bisa bantu atasinnye. Soalnye seafood entu banyak kandung asem lemak omega-3 yang bisa ningkatin produksi hormon dopamin dan serotonin dalem otak.


Peusijuek mêrupakan upacarè adat Acèh nyang bêrtujuan sêbagè bêntuk rasè sukur kêpadè Tuhan. Upècarè êni biasè dilakuin wayah prosèsi pêrkawinan, mao pêgi haji, naèk pangkat, amè laèn-laèn. Upacarè dipimpin tokoh agamè amè tokoh adat sêtêmpat, misalnyè têngku (ustaz) amè umi chik (ustazah). Têngku atau umi chik bakal nyèprètin aèr kê kiri amè kanan sêmbari ngêlakuin gêrakan-gêrakan unik ngêgunèin dêdaonan amè rêrumputan. Têrus, bêras amè padi ditaburin, sêmêntarè têpung amè kêtan bakal diolesin di kuping kanan amè kiri orang nyang punyè acarè peusijuek. Sêlanjutnyè, têngku atau umi chik bakal bacè-bacè doa supayè dilimpahin kêdamèian, kêsêlamêtan, amè kêgampangan rêjêki. Têrakhir, biasènyè parè tamu ngasih duit kêpadè orang nyang nyêlênggarèin peusijuek.


Di daèrah Balonggêdé, Bandung, adè warung madang Sunda nyang cukup populèr. Namènyè adalah Warung Nasi Ibu Imas. Bêrawal padè 1980, Ibu Imas ngêjual nasi ramês di gêrobak. Karna mangkin ramè, Ibu Imas nyèwa tigè kios di dêkêt Têrminal Kêbon Kêlapa. Sayangnyè, mênuju 2000 kios ntu abis kontraknyè. Taun ntu jugè adalah krisis bagi Warung Nasi Ibu Imas, bahkan Ibu Imas têrpaksè ngêrumèhin pêgawènyè. Têrus Ibu Imas mulè jualan lagi di pojok jalan Balonggêdé. Warungnyè kêcit, tibang muat 15 orang. Dari warung kêcit, karang warung êni punyè êmpat cabang nyang masing bêrlokasi di Balonggêdé jugè. Warung Nasi Ibu Imas karang udèh diurus amè gênêrasi kêduènyè. Mênu khas dari warung nyang didominasi warnè kuning amè ijo êni adalah kêrèdok lonca amè sambêl dadak.


Buat nyang dêmên madang sushi, puguh kagak asing lagi amè Gènki Sushi. Rèsto nyang punyè ciri khas pêngantêr madangannyè makè kêrèta êni udèh dapêt sèrtipikasi halal dari Badan Pênyêlênggara Jaminan Produk Halal (BPJPH) padè 13 Oktobêr 2022 lalu. Sêbagè nêgarè dêngan pênduduk nyang mayoritas muslim, Indonèsia punyè aturan dèwèk têntang produk halal. Pêntingnyè sèrtipikasi halal êni ngêjadi salèh atu sarat jugè buat industri madangan. Sèrtipikasi halal êni ngêjadi bukti kalo produk madangan kagak ngandung bahan-bahan nyang dilarang dalêm agamè Islam. Sêlaèn ntu, sèrtipikasi halal kagak tibang bêrhubungan ama halal sêcara syariat Islam, tapi jugè kêhigiènisan ama kêamanannyè. Sêiring amè ngêningkatnyè kêpêrcayèan konsumèn, karang madang sushi di Gènki Sushi kagak pêrlu kuwatir lagi.


Sêjak kêcit êlu puguh udèh sêring maèn bulu tangkis barêng kêluargè atau têmên. Bulu tangkis adalah olahragè nyang dasar-dasarnyè cukup gampang. Tapi, puguh kagak sêmuè orang bisè jago dalêm bêrmaèn bulu tangkis. Bulu tangkis adalah suatu olahragè rakèt nyang dimaènin amè duè orang (tunggal) atau duè pasangan (ganda) nyang saling bêrlawanan. Ampir samè dêngan tènis, bulu tangkis bêrtujuan nakol bola pêmaènan nyang namènyè kok ngêliwatin jaring atau nèt supayè jatoh di bidang pêrmaènan lawan nyang udèh ditêntuin dan bêrusahè nyêgèh lawan ngêlakuin hal nyang samè. Adè limè partèi nyang tuman dimaènin dalêm bulu tangkis, yakni tunggal lanang, tunggal wadon, gandè lanang, gandè wadon, amè gandè campuran.


Waktu kecil ntu aye pernah mengikuti kegiatan ngaji di TPA Muhammadiyyah deket rumah, kemudian di pengajian ntu aye ada pelajaran tambahan silat. Menurut aye sebenernye emang anak bocah kaga laki doang tapi perempuan juga kayanye perlu belajar silat untuk menjaga dirinye. Latihan fisik sebelum ke tahap gaya silatnye emang kaga mudah. Latihan fisiknye ntu cukup berat. Dan olahraga silatnye ntu dilakukannye malem abis maghrib sampe jam 10an. Tapi kaga tau kenape aye girang banget ngikutin ntu olahraga silat. Namanye ntu tapak suci, walaupun udeh capeknye kaye apaan tau seharian sekolah, terus ngaji, terus ngerjain pekerjaan rumah, tapi tetep asik aje gitu.


Kêmbang têlêng kêbukti ngêmilikin bêjibun manpaat buat kêsèhatan dalêm bêrbagè pênêlitian, di antarènyè bisè nurunin bêrat awak, ngontrol gulè darèh, dan ngêjagè kêsèhatan kulit, rambut, amè otak. Kandungan kêmbang têlêng bisè disêrêp awak liwat bêbêrapè carè. Carè paling sêdêrhanè adalah dikonsumsi sêbagè tèh. Rêndêm bêbêrapè kêmbang têlêng di gêlas sêlamè kurang lêbih 15 mênit makè aèr panas sambil diaduk sêsêkali. Tunggu kêmbang têlêng ampè ngêluarin warnè biru. Kalo udèh kagak ngêluarin warnè, saring aèr dari kêmbang têlêngnyè. Dari carè tadi, bisè jugè ditambèh madu, pêrêsan lèmon, atau sêrèh. Jadi, kêmbang têlêng kagak tibang boto, tapi jugè punyè khasiat buat kêsèhatan.


Dicuaca kota Jakarta yang panasnye aduhai ngebeletak, bikin kite bawaanye pengen minum atau ngegares yang seger-seger. Salah satu ganyeman yang bikin seger didoyanin sama orang bejibun adalah buah semangka. Saking bejibunnye orang doyan, sekarang dijualin es semangka viral, dan bejibun dah yang demen banget sama ntu es. Tetapi nih ye ade juge orang yang kaga doyan ntu buah  berkulit warna ijo, ada titik hitam, dalamnye ada yang warna merah atau kuning, warnanye yang gonjreng bikin girang yang pade liat, dan yang pade doyan juga ntu buah girang banget selain seger, buah yang manis ntu kaya akan manfaatnye. Jadi sebenernye agak disayangin kalo kaga demen sama ntu buah, tap mau gimane lagi kalo gadoyan. Yang bikin aye gadoyan karena buah ntu berair jadi becek bikin gedek pas ngegaresnye.


Hilda ngêmulè jualan dari duit bêkêl sêkolanyè sêgêdé Rp10.000,00. Kêmudian diè sisihin sêlamè sêminggu ampè duitnyè kêkumpul sêhinggè diè bisè ngêbêli dêlapan buah jêpitan rambut. Wayah ntu diè girang bangêt punyè banyak jêpitan rambut. Sêjak ntu pulè, diè mulè nyisihin 30% dari duit jajannyè pêranti ditabung. Sêtêlèh duit ntu kêkumpul, diè ngêbêli banyak jêpitan pêranti dijual lagi. Ari bêrlalu hinggè kêuntungan dari ngêjual jêpitan rambut mangkin ngêningkat. Akhirnyè, diè nambèh barang nyang bakal diè jual bêrupè alat tulis, gayêman, amè barang-barang mênarik laènnyè. Kagak tibang di sêkola, di rumèh go diè ngêjual gayêman telor puyuh, sêjênis takoyaki nyang bêrasal dari Jêpang. Diè ngêjualnyè sêhargè Rp2.000,00 pêr limè buah. Dêngan dukungan dari nyainyè, Hilda amat bêrsêmangêt jualan.


Di èra rèpolusi industri 4.0 mangkin banyak gawèan manusiè nyang bakal digantiin amè robot. Supayè kagak kêgusur amè robot, génêrasi milènial amè génêrasi Z kudu punyè bêbêrapè kêahlian pênting wayah masupin duniè gawè. Kêahlian nyang kudu dimilikin ntu di antarènyè nyêlêsèin masalèh rumit, bêpikir kritis, krèatipitas, ngêlolè sumbêr dayè, koordinasi amè orang laèn, kêcêrdasan èmosional, pêmontênan amè ngêjè kêputusan, orièntasi layanan, sêrtè nègosiasi. Tapi, adè duè kêahlian nyang bênêr-bênêr ngêbèdain manusiè amè robot, yakni bêpikir kritis amè kêcêrdasan èmosional. Bêpikir kritis mêrupakan kêahlian nyang kudu dimilikin, têrutamè wayah banyaknyè hoaks nyang bêrèdar. Sêlaèn ntu, kêcêrdasan èmosional jugè sêsuatu nyang pênting karna kêcêrdasan èmosional nyumbang 80% dari kêsuksèsan sêsêorang. Soalnyè, tibang pintêr sêcarè akadêmis bêlon ngêjamin milènial amè génêrasi Z suksès di duniè gawè.


Elu demen basket? Elu punya olahragawan favorit dari entu bidang olahraga yang jadi favoritnye elu? Katenye entu, Bill Russel yang merupakan pemaen dengan posisi jadi pusat di tim Boston Celtics Liga NBA entu jadi pemaen basket yang paling baek sepanjang masa. Bill Russell katenye dapet 11 cincin juara sepanjang kiprahnya di bidang olahraga basket. Die juga katenye pernah 5 kali dapet gelar MVP di Liga NBA dan terkenal jago pade Rebound. Nah entu die tentang salah satu atlet olahraga basket yang mungkin aje jadi olahragawan favorit bagi para pecinta olahraga bidang basket. Pastinye kalo die sampe dapet gelar kayak gitu, die hebat bener ye?


Kalo kagak salah itung, hubungan aye dan temen-temen SMP-nye aye udeh lama bener, taon ini udeh ke-12. Wajar aje kan aye bilang udeh kama bener? Hubungan aye dengan mereka pun bisa dikate baek. Kenape? Soalnye, kite udeh temenan dari taon 2011 sampe sekarang 2023. Karena kite pas SMP-SMA di asrama, kite bener-bener bisa dikate 24/7 bareng. Kenape aye bisa bilang 24/7 bareng? Soalnye, mulai dari kite tidur sampe bangun, kite bareng terus. Sampe kite lulus SMP, SMA, lulus kuliah, dan bahkan sampe detik ini, kite masih bareng. Hubungan aye dan temen-temen aye yang udeh sejak SMP emang baek bener dah. Nah elu punya kagak hubungan sama temen yang baek dan udeh lama? Kalo punya, dijaga ye!


Saat menginjak SMP saya sangat malas beribadah dan saya tidak menemukan kedamaian lantaran pada dasarnya saya melakukan ritual keagamaan hanya lantaran disuruh orang tua dan berlandaskan takut dosa, masuk neraka, tidak dapat pahala, dsb jadi tidak datang dari diri sendiri. Saya ingat sekali di usia SMP itu sempat terpikir untuk pindah ke agama sebelah dan sok sok berdoa seperti kebiasaan mereka lantaran saat itu saya belum mendapat pengetahuan yang luas tentang berbagai agama. Saya suka membatalkan puasa hanya untuk minum padahal jamnya sudah mendekati buka (tapi saya tidak peduli lantaran saya haus dan dehidrasi). Setiap pulang sekolah sebelum dijemput papa saya, saya selalu membeli capri-sonne dan meminumnya di dalam kamar. Ketika disuruh shalat pun saya asal-asalan saja yang penting selesai. Saya sebenarnya tidak mau dilabeli ateis, agnostik, dll hanya lantaran saat ini saya lepas dari unsur keagamaan apapun itu. “Bakat” skeptis ini sebenarnya sudah ada sejak usia remaja sepertinya saat saya di SMP. Saya dulu menganut agama mayoritas. Dari kecil saya aktif dimasukkan ke berbagai les juga orang tua saya mendaftarkan saya ke sebuah TPA hingga saya berhenti saat kelas 5 SD (padahal saya hampir khatam, di TPA saya kalau ada yang khatam selalu dirayakan layaknya ulang tahun).


Beredarnye kabar tentang tokoh agama juga kaga boleh kite telen bulet-bulet. Banyak nyang mesti kite saring kalo ada hal-hal sensitif macem gitu. Berita jaman sekarang kan cepet tuh beredarnye, sebelom percaya kite uji dulu kebenerannye. Jangan asal kasih komentar nyang kaga pantes di liat. Cari tau dulu kebenerannye trus juga jangan ikut nyebarin kalo belom bener. Nah pan kite juga punya tuh media sosial, jangan sembarang nyebar berita. Trus juga kalo mau komen di media sosial juga dipikir-pikir dulu lah. Kalo kaga sengaja komen kite bikin sakit hati kan kite juga nyang rugi. Malah bisa dilaporin tuh ama pihak nyang berwajib trus jadi panjang dah urusan.


Utang kagak sêlamènyè buruk kalo dilakuin buat kêgiatan produktip. Sayangnyè, banyak orang Indonèsia nyang ngutang tibang buat kêgiatan konsumtip. Buat kêhindar dari utang, êlu bisè nyiapin danè darurat sêjak dini. Dêngan adènyè danè darurat, êlu kagak pêrlu minjêm duit kêpadè pihak laèn wayah bêradêpan dêngan situasi gênting. Hal êni amat pênting karna banyak bangêt orang nyang kudu ngutang wayah kondisi darurat. Akibatnyè, sêudèh situasi ntu bêrhasil diatasin, adè bêban utang nyang pêrlu dilunasin. Bêlon lagi kalo masing adè tunggakan utang laènnyè sêhinggè mêrparèh kondisi pinansial. Sêbaliknyè, kalo ngêmilikin danè darurat, êlu kagak bakal kêjêbak dalêm lingkêran utang nyang ngêbêratin. Kalo êlu ngêmilikin danè darurat, êlu bisè ngêrêdam dampak pinansial jangkè panjang nyang nongol dari kondisi kagak kêdugè ntu.


Bêrikut êni ênêm kêcêlakèan maut dalêm ajang F1. Pêrtamè, Onofre Marimon. Pêbalap asal Argèntina êni ngêjadi korban pêrtamè ngêriinnyè sirkuit F1. Marimon mêninggal di GP Jèrman, Sirkuit Nurburgring padè 1954 karna ngalamin kêgagalan pêngêrèman. Kêduè, Lorenzo Bandini. Mobil nyang ditunggangin Bandini ilang kontrol sêudèh ban bêlakang ngantêm pêmbatês jalan sêhinggè mobil bêputêr-putêr ampè nabrak tiang dêngan posisi kêbalik dalêm GP Monako taun 1967. Kêtigè, Tom Pryce. Pêbalap asal Wales êni kêilangan nyawènyè di Kyalami dalêm GP Afrika Sêlatan padè 1977. Pryce mêninggal sêkêtikè sêtêlèh kêpalènyè kêtimpè tangki pêmadêm sêbêrat 20 kg. Kêêmpat, Riccardo Paletti. Paletti mêninggal akibat ngalamin aspiksia akibat asêp nyang bêrasal dari mobilnyè nyang kêbakar dalêm GP Kanada padè 1982. Kêlimè, Ayrton Senna da Silva. Ayrton mêninggal sêtêlèh ngantêm tèmbok bêton di di GP San Marino padè 1994. Kêênêm, Jules Bianchi. Pêbalap asal Prancis êni mêninggal sêtêlèh ngalamin koma sêlamè sêmbilan bulan akibat cidêrè kêpalè nyang dialamin pas kêcêlakèan di GP Jêpang pada 2014.


Kalo idup di perkampungan atawa pinggiran kota masih banyak lingkungan yang punya pohon gede. Pohon-pohon gede ini bisa jadi tempat olahraga buat para bocah. Apalagi pohon yang punya banyak buah, kayak pohon mangga. Bocah demen banget manjat pohon gede kayak gitu. Kadang pohon yang dipanjat di dalemnya ada serangga atawa semut-semut yang bikin gatel, yang paling parah diantup tawon. Ada juga bocah yang manjat udah ampe atas, tapi kagak bisa turun lagi. Walopun ada aja kejadian yang dialamin, bocah-bocah kagak kapok buat manjat lagi. Kejadian-kejadian kayak gitu ngajarin bocah buat berjuang terus, biarpun ada aja kendala yang diadepin. Manjat pohon ngajarin bocah jadi orang yang kagak gampang nyerah. Jadi selaen ngelatih kekuatan badan, manjat pohon juga ngajarin bocah jadi pejuang yang gigih, yang mau terus berusaha. Pas udah gedenya, manjat pohon ini juga bisa dikembangin lagi jadi manjat tebing.


Kagak cuma berkembang makin canggih aje, ternyate seiring berjalannye waktu, teknologi ngedukung ke adenye perubahan gaya hidup yang ade sekarang ini dan dirasain oleh orang-orang, termasuk orang yang ade di desa. Karena adanye teknologi, orang desa pun bisa ngerasain manfaatnye, misalnye mereka pake teknologi yang canggih buat mempermudah kerjaan atauun urusan mereka yang laennye. Cumanye perlu diinget, kemajuan teknologi pade gaya hidupnye orang desa entu juga ade negatifnye kalo kagak digunain secara tepat. Nah mau orang dewasa ataupun bocah, kudu bisa make secara tepat dan manfaatin hal baeknye dari teknologi yang makin canggih ye, jangan malah asal pake dan kagak paham batesannye.


Tahu gejrot ntu dikenalin orang jadi gegaresan nyang khas dari kota Cirebon. Cemilan seger eni dibuat dari potongan tahu goreng bareng ulekan cabe ama koah asem manis. Bumbu koah tahu gejrot eni di antarenye make gula merah ama asem jawa. Dua bumbu eni nyang bikin atu sensasi makan tahu gejrot jadi rada pedes seger. Cara buatnye gampil, pertame rebus semue bahan koah ampe larut ama kecampur rate. Saring trus pisain. Abis ntu ulek kasar bawang merah, bawang puti, cabe rawit, ama garem. Kalo udeh itu guyur make koah gula merah, trus aduk rate. Guyurin koah ke atas tahu sumedang nyang udeh dipotong-potong.


Saya akan menceritakan tentang pengalaman pribadi saya, dari awal masuk ekstrakulikuler tari tradisional saman sampai akhirnya saya vakum menjadi anggota menari. Sejak masuk sekolah di SMAN 6 Bekasi awal demo ekskulnya saya sudah tertarik pada tarian tradisional ini yang sangat unik dan membutuhkan konsentrasi dan kelincahan atau kecepatan pergerakan tangan. Dengan senang hati lalu saya mendaftarkan diri dan akhirnya menjadi calon anggota saman. Jadwal latihannya selalu pada hari jumat sesudah kaka nya pulang sekolah, waktu itu saya kelas 10 masuk sekolahnya siang sehabis sholat jumat. Perdana latihan perkenalan diri lalu senior kami menampilkan video mereka yang pernah tampil di festival per sekolah dan festival yang paling kami bangga kan itu festival anjungan Aceh. Lalu minggu kedua baru kami diajarkan pergerekan dan per detailnya, jujur aja sih ya awal latihan emang susah nalar pergerakannya lantaran otak kanan kiri mesti sejalan hahaha. Untungnya senior kami sabar ngajarin kami. Tapi alhamdulillahnya pergerakan saya gak pernah ketinggalan. Seiring berjalannya waktu saya latihan setiap hari jumat. Setiap jumat saya latihan tapi saya belum menjadi anggota resmi saman lantaran belum terbentuk suatu tim yang kompak dan nggak lupa juga kami diajarkan lagu lagu kebanggaan tarian Aceh.


Buat bisè ngêbêtot pêratian pêmbêli, saban pênjual daring bêlomba-lomba nawarin produk nyang unik amè bêrbèda. Tapi, idè nyang cakêp kagak bakal bêrhasil kalo kagak didukung olèh pêrêncanèan amè risèt nyang têpat. Kalo produklu kagak rélêpan atau bahkan kagak dibutuhin pasar, sêmuè ntu bakal ngêjadi siè-siè, pan? Tapi, adè jugè targèt pasar nyang têrmasup konsumtip amè cêndêrung ngêbêli sêsuatu karna miluin trèn. Jadi, êlu gè nyobè ngêjual produk nyang lagi trèn. Tapi, bijaklah amè bêpikir matêng buat kê dêpannyè. Misalnyè, kalo trèn produk ntu nurun, siapin rêncanè altêrnatip kalo pêrmintèan amè populèritas produk milu kêlêlêp. Solusinyè adalah dêngan ngukur pêrmintèan pasar sêrtè sêlalu mao bêlajar ngêprèdiksi trèn nyang lagi bêkêmbang.


Êlu puguh pèngèn kêadèan bisè bêjalan baèk-baèk ajè tanpè kêndalè. Tapi, kagak adè nyang bisè ngêprediksi masa dêpan. Ntulah sêbabnyè wayah ngêlolè kêuangan, danè darurat pênting buat disiapin. Bêrikut lèngkah nyang pêrlu dilakuin sêbêlon nyiapin danè darurat. Pêrtamè, cek amè pahamin kondisi kêuangan dêngan ngêlakuin pêmêtèan atas pênghasilan amè pêngêluaran rutin saban bulan dêngan nyatêt pênghasilan amè pêngêluaran rutin pêr bulan. Bèdain antarè pêngêluaran primèr, sêkunder, amè, tèrsièr. Kêduè, nyusun anggaran pêngêluaran, têrmasup anggaran buat tabungan amè inpèstasi. Kêtigè, rèkên amè têntuin èstimasi nominal danè darurat. Gêdényè nominal danè darurat saban indipidu bêrbèda-bèda bêrgantung padè kêbutuhan masing-masing indipidu. Sêudèh ngêmêtèin amè ngatur anggaran kêuangan, êlu bisè ngêtauin targèt gêdéan nominal danè darurat nyang idèal bagi diri êlu.


Salah satu hari besar agama Islam adalah Hari Raya Idul Fitri. Pagi yang cerah pas hari raya Idul Fitri, para muslim/muslimah ngelakuin ibadah Hari Raya Idul Fitri, ya entu salat eid. Biasanye abis salat eid, mereka pulang ke rumah dan sarapan. Biasanye sih hidangan pas hari raya entu mayoritas daging dan ketupat, misalnye sayur ketupat, ketupatnye, rendang, semur, marak, dan laennye. Abis sarapan, biasanye pade pergi seilaturahim ke rumah tetangga ataupun rumah keluarga. Nah biasanye juga pas lebaran Idul Fitri, pas lagi kumpul keluarga, orang gede pade bagiin THR alias Tanggokan Hari Raya buat para bocah. Nah entu die tradisi yang biasanye ade di Hari Besar Agama Islam, ya entu Idul Fitri. Buat elu yang muslim atau muslimah, jangan lupa lakuin salat eid pas lebaran Idul Fitri ye!


Sebenernya aye juga sempet trauma karna pan waktu itu kaga tau ya punya fobia ama ketinggian. Cuma aye ikut-ikut aja tuh karna kan semua temen pada ngikut. Rasanye kok kaya ga tenang banget hati trus jantung kenceng banget detaknye. Udah gitu muka aye tuh pucet, padahal blom ngapa-ngapain baru dipasangin tali pengaman.  Trus aye tuh tiba-tiba lemes kakinye, semua badan tuh dingin banget kaya dikasih es. Akhirnye tuh kaga diizinin buat nyoba olahraga ekstrem terjung payung. Dari situ dah aye paham kalo aye kayanya kaga bisa sama hal nyang menyangkut ketinggian. Walaupun demen banget ama olahraga, tapi buat olahraga nyang berhubungan ama ketinggian mah aye nolak dah.


Kagak bisa dipungkirin, ngedaki gunung entu emang kegiatan yang asyik kalo udeh jadi hobi, apelagi kalo udeh kecanduan. Kalo ade hari libur, pastinye asyik buat dakit gunung. Walaupun entu kegiatan ngedaki gunung kagak gampang dan ade risikonye, tapi tetep aje entu kegiatan selalu didemenin, apelagi anak-anak muda. Nah tapinye, salah satu risiko pas ngedaki gunung atau menjelajah hutan entu nyasar. Pas nyasar di gunung atau hutan, elu kagak boleh panik, tapi elu kudu cari tau cara-cara supaye bisa bertahan idup pas nyasar di gunung maupun hutan. Terusnye, cara yang paling utama pas elu nyasar di hutan atapun gunung entu adalah elu kudu sadar kalo elu tersesat. Soalnye kalo kagak, elu bakalan makin nyasar. Nyok deh mulai cari tau segala macem cara buat bertahan idup di gunung!


Orang gede juga sama kayak bocah, perlu makanan ama minuman pas lagi nonton pertandingan. Sebelom kita dateng ke tempat tanding, kita kudu mastiin buat bawa makan ama minum dulu. Kita pastiin di tempat itu ada yang nyediain makanan ama minuman yang bisa kita beli apa kagak. Kalo ternyata di tempat itu kagak ada yang nyediain atawa jual makanan ama minuman, kita bisa bawa juga dari rumah. Udah gitu, kita juga kudu mastiin, di lapangan itu kita boleh bawa makanan ama minuman sendiri. Biasanya ada tempat yang kagak ngebolehin buat bawa sendiri makanan ama minuman. Jadi, kita cuma boleh beli di tempat itu. Repot banget, kan, kalo kita udah bawa bekel, ternyata malah kagak bisa dimakan?


Elu tau kagak, kalo orang Islam entu punya kegiatan rutin keagamaan yang wajib dilakuin tiap harinye? Kegiatan rutin keagamaan yang wajib dilakuin orang Islam tiap harinye entu dikate sebagai salat wajib 5 waktu. Jadi kegiatan rutin keagaman satu entu dibagi 5 waktu tiap harinye. Pertama, solat pas awal pagi dan masih gelap namanye salat Subuh. Kedua, pas siang namanye salat Zuhur. Ketiga, pas sore namanye salat Ashar. Keempat, pas akhir sore atau menjelang malem namanye salat Maghrib, dan kelima, pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye kegiatan rutin keagamaan buat orang Islam entu salat 5 waktu tiap harinye dan waktu buat salatnye ditentuin sama azan. Nah buat elu yang beragama Islam, jangan lupa salat 5 waktu tiap harinye, ye!


Kêcêrdasan robot dirancang pêranti ngêbantu manusiè bêgawè lêbih gampang amè nyaman, khususnyè buat bêbêrapè gawèan bêulang, ngêbosênin, sêrtè gawèan nyang bêrisiko tinggi. Robot bisè ngêjadi têmèn manusiè sêkaligus jugè musuh manusiè. Sêbagè têmên manusiè, robot bisè ngêbantu manusiè dalêm ngêlakuin gawèannyè. Misalnyè ajè sêbagè asisitèn pribadi, ngantêr madangan di rèstoran, amè ngêjagè kêamanan lingkungan. Sêmêntarè pênggunèan robot dalêm industri ngêbantu pêrusahèan buat ngêdapêtin hasil gawè nyang lêbih produktip, kualitas lêbih baèk, amè hargè produk nyang lêbih murèh. Tapi, dalêm kaitannyè robot sêbagè musuh manusiè, robot  bisè ngambil alih tugas pêgawè pabrik sêhinggè mêrèka bêpotènsi kêilangan gawèan di pabrik atau lapangan.


Bagi pecinta kopi, belum apdol rasanye paginye, kalo belum menyeruput hangat dan aroma kopi yang ajib bet ajib. Memang iye, dibalik manfaatnye bagi kesehatan, kebanyakan minum kopi juga berefek negatif. Faedahnye minum kopi ntu antar lainnye, meningkatkan stamina, merangsang sistem saraf pusat, meningkatkan gairah, dan menjaga tubuh dari polusi udara, asap kotor, serta paparannye sinar ultraviolet. Namun, nyeruput kopi berlebihan gabagus juga buat ntu badan, karena bisa menimbulkan asem lambung, insomnia, dan tekanan darah tinggi, jadi cukup ajedah nyereput kopi sehari dua kali aje. Kopi juga mengandung kafein yang emang gaheran sih ye kebanyakkan orang suka gabisa sehari cuma dua kali aje minum kopi, karena kalo katanye anak zaman sekarang mata kaga melek dah kalo ga nyeruput kopi, idup ga semangat kalo mau melakukan pekerjaan.


Abis kêmêrdèkaan 1945, têrcêtus citè-citè buat ngêbangun masjid nyang mampu jadi simbol bagi Indonèsia. Padè 1953, K.H. Wahid Hasyim, H. Agus Salim, Anwar Tjokroaminoto, Ir. Sofwan, amè sêkitar 200 tokoh Islam pimpinan K.H. Taufiqorrohman ngusulim buat diriin yayasan kêpadè Ir. Soèkarno. Têrus, padè 7 Dèsèmbêr didiriinlah Yayasan Masjid Istiqlal. Pêmancangan tiang pêrtamè dilakuin amè Ir. Soèkarno padè 24 Agustus 1961 disaksiin rèbuan umat Islam. Sêlanjutnyè, pêmbangunan masjid êni kagak bêjalan lancar. Sêjak dirêncanèin padè 1950 ampè 1965 kagak ngalamin banyak kêmajuan. Tujuh bêlas taun kêmudian, akhirnyè Masjid Istiqlal sêlêsè dibangun amè dirêsmiin pênggunèannyè olèh Ir. Soèkarno padè 22 Pèbruari 1978.


Kalo ngomongin traveling ade nih moda transportasi nyang paling didemenin ame pelancong,moda transportasi darat yang dikelola PT KAI ini sudah melayani orang untuk berpindah dari satu kota ke kota lain. Bahkan, meski sekarang pesawat terbang tampak lebih banyak dipilih untuk perjalanan jarak jauh, nyatanya, kereta api masih laris melakukan perjalanan setiap hari. alesan orang  Jika dibanding dengan pesawat terbang, kereta api masih menawarkan tarif lebih murah. Salah satu contoh adalah untuk perjalanan Jakarta–Malang. Di tanggal yang sama, harga tiket pesawat terbang rute tersebut ditawarkan paling murah sekitar Rp570.000 untuk kelas Ekonomi. Sementara itu, kereta api menawarkan tarif termurah mulai dari Rp430.000 untuk kereta kelas Eksekutif.


Aa gym memiliki nama asli Yan Gymnastiar. Selain dikenal sebagai seorang pendakwah, ia juga merupakan penyanyi, penulis buku, pengusaha dan pendiri Pondok Pesantren Daarut Tauhiid di Jalan Geger Kalong Girang, Bandung. Ia menjadi populer lantaran dakwah-dakwahannya yang menyejukan hati serta praktis. Aa Gym sejak kecil dididik dalam lingkungan militer. Ayahnya seorang perwira angkatan darat dengan pangkat terakhir letnan kolonel. Tak hanya sikap disiplin dalam urusan umum dalam beribadah juga diterapkannya. Dari sekolah dasar, menengah hingga perguruan tinggi ia selesaikan di Bandung, Jawa Barat. Aa Gym pernah berkuliah di dua tempat. Satu tahun di Pendidikan Ahli Administrasi Perusahaan (PAAP) Unpad, Bandung. Tiga tahun di Akademi Teknik Jenderal Ahmad Yani (kini Universitas Ahmad Yani - Unjani).


Sebelomnye kite udeh banyak tau pan tiap daerah tuh punya makanan khasnye masing-masing. Tapi, knapa ya kalo makanan itu udeh pada keluar dari kotanye, ato ga kaga beli di kota asalnye rasanya tuh bisa beda. Mangkanye tuh banyak orang nyang rela nitip oleh-oleh meski tau ongkos kirimnye bakal mahal banget, cuma demi keaslian rasa tetep aje tuh dijabanin. Jadi kite tau ye, kalo resep tuh emang bisa diambil, cuma kalo udeh cita rasa tuh kaga bisa dibeli. Contoh kecil dah, di mana-mana kite kan bisa tuh beli pecel ayam, cuma kaga semuanye cocok ama lidah kite, nah begitu juga kalo orang beli oleh-oleh, jangan kaget orang bisa pada borong.


Kalo tiap nikahan ato sunatan di orang Betawi pasti ada alat musik nyang ditiup, mirip terompet. Awal-awal mah aye kaga tau apa namanye, cuma karna tiap acara ada, jadi mulai ngeberaniim diri buat nanya sama Nyak. trus aye baru tau tuh namanye bukan terompet, tapi nama aslinye tuh tanji dor. Waktu acara kawinan temen aye tuh usil pengem coba tanjidor. udeh dibilangin kalo tuh alat musik berat. Eh die kaga ngarti tetep pengen coba maenin. Baru juga mau diangkat eh kakinye udeh ketiban ama tuh tanjidor. Alat musik ini tuh emang berat, mangkanye kaga sembarang orang bisa maenin, kudu nyang punya tenaga banyak dah.


Tiap bulan puasa biasanye abis sahur atau mau buka puasa gituh ye. Biasanye ntu kite anak-anak atau orang dewasa juga pade maen ntu olahraga ya ntu main bulu tangkis. Ntu olahraga emang bisa dilakukannye buat semua kalangan, dan semua usia. Biasanye kite abis subuh main ntu dulu ampe terang baru tidur. Terus nantinye sembari nunggu adzan maghrib sembari dzikir kite main bulu tangkis lagi dah pokoknye emang seru bener ntu maenan olahraga, harganye juga kagak mahal alat-alatnye masih kejangkau harganye ntu. Dan maen begituan kaga perlu harus punya lapangan bulu tangkis net beneran, zaman kalo main asal kite netnye bikin dari sendal aje jadi.


Bikin nasi kebuli ntu sebenernye gampang amet. Gegaresan nyang munculnye dari arab sono nyatenye lagi didemenin banget ama orang kite. Rasenye nyang sedep sama banyak rempahnye bikin gegaresan eni didemenin ame siape aje. Pertame-tame panasin mentega biar meleleh, trus masukin bumbunye aduk ampe wangi ama mateng. Kedue, masukin cengke, kayu manis, ama kapulage, aduk ampe keluar wanginye. Ketige masukin daging kambing, aduk ampe jegeng. Keempat, tuangin aer, masak ampe daging kambing jadi lembek. Kelime, sambil nunggu daging lembek masak beras 30 menit ampe separo mateng trus angkat. Keenem, taro beras dalem panci trus masukin susu kalo kaga santen trus aduk-aduk. Ketujuh, tambahin kambing tumis nyang tadi, aduk ampe susu kalo kaga santen nyang tadi abis. Kedelapan, masak lagi 30 menit ampe mateng. Terakir, tambahin bahan pelengkap biar makin mantep. Nasi kebuli siap digares.


Orang tua aye tuh dua-duanye bukan dari Betawi, Babeh tuh asalnye dari Jawa Tengah namanue Kota Semarang. Nah di kota itu aye nemuin oleh-oleh nyang enak banget dimakannye. Nama oleh-olehnye wingko babat. Pasti udeh banyak orang nyang tau deh gurih ama manisnye wingko babat. Rasanye enak banget kalo makannye pake kupi, jadi buat cemilan tuh enak. Nah, kue ini juga ngenyangin kalo dimakan. Rasanya tuh gurih trus wanginya tuh khas. Pokoknya kalo ke Semarang kaga boleh lewat dah ama cemilan ini. Mangkanya suka beli banyak tuh buat dibagi-bagiin ama keluarga di rumah. Biasanye juga pada nitip tuh karna juga pada doyan.


Di gunung juga kaga ada tuh nyang bahan makanan, jadi kalo sekiranye kite laper dari siang dah tuh siapin makanan. Ntar kalo tengah malem tau-tau lapar kan repot kudu nyiap-nyiapinnye. Trus juga kite kan harus masak di luar tenda, takutnye malem ujan. Belon lagi kalo ada binatang nyang keluar malem trus ikut nibrung minta makan. Lagian kan juga kalo malem-malem masa di tengah utan apa kaga iseng tuh. Serame-ramenya di utan ya tetep aje iseng, apalagi di utan kan sarangnye tuh tempat memedi. Kita gatau ada apa aje myang tinggal di utan jadi kite kudu ati-ati. Karna kaga kaya di tengah kota atau di rumah nyang mao makan tinggal beli.


Kalo ude ngerase bisnis lagi turun, bahkan udeh rugi, ade baenye buru-buru betindak sebelon semuenye makin parah. Ade beberape tips nyang bise dilakuin, nih. Nyang paling penting dulu, adain epaluasi biar tau pandangan orang-orang nyang telibat dalam bisnis ente. Abis ntu, semue masukan bise dicatet, mao ntu dari karyawan, OB, ato siape aje. Kagak bole dimasupin ati kalo ade nyang kritik. Catet juge! Semuenye dilakuin buat ngebangun. Terus, gunain relasi ente nyang, kalo bise, ngarah ke ahli ato propesional soal bisnis, biar bise minta masupan dari mereka. Udeh gitu, kudu sadar kalo karang enih jamannye globalisasi. Semuenye saling tehubung di internet, terutame media sosial. Nah, ntu nyang kudu dimanpaatin sebae-baenye. Terakhiran, biar keuangan minimal bangat tetep aman, tingkatin episiensi penggunaannye. Kek, hemat-hemat kalo make listrik biar tagihannye kagak ngebengkak, ato pindah tempat bahan baku nyang hargenye lebi mureh di kantong.


Buat mêrèka nyang punyè minat dalêm bidang kulinèr, ngêjadi koki propèsional adalah sêbuah impian. Cakupan gawèannyè cukup banyak. Kagak tibang masak amè nyajiin mênu, tapi jugè bêtanggung jawab buat ngêrêncanèin mênu, milih amè mêrèksa bahan-bahan, ngawasin pêgawè dapur, amè nanganin bêrbagè masalèh laènnyè di dapur. Sêbêlon ngêjadi koki propèsional, adè hal-hal nyang bisè dilakuin, misalnyè ngambil pêndidikan rêsmi koki. Êni bukan pêrsyaratan wajib, tapi dêngan punyè pêndidikan rêsmi, koki ngêjadi lêbih kompêtitip amè unggul. Bêrikutnyè, punyè pêngalaman bêgawè di rèstoran. Sêlaèn ngêbêntuk kêmampuan, pêngalaman jugè bisè ngêmbangin konèksi. Sêlanjutnyè, ambil kursus singkat. Milu kursus-kursus bêrgunè buat nambèh wawasan amè kêahlian supayè mangkin bêkualitas. Têrakhir, ambil sèrtipikasi nyang bakal bêrgunè nambèh dayè kompêtitip.


Giè adalah pèlêm nyang ayè rèkomèndasiin buat ditonton karna Riri amè tim bêrhasil nyuguhin bêbêrapè adêgan nyang krusial dêngan têpat walo cêritènyè tibang dipokusin padè sosok Giè. Unsur-unsur pèlêm kayak suasanè pasar, suasanè rumèh, suasanè sêkola, amè kêrusuhan wayah dèmontrasi disajiin dêngan amat apik. Bagi ayè, Giè adalah sêbuah pêrnyatèan têntang sêjarèh, bukan tibang pèlêm dêngan latar sejarèh. Pèlêm Giè sêring disêbut sêbagè idèalisasi sosok Giè amè gêrakan mahèsiswè di wayah ntu. Padè kênyatèannyè pigur nyang digambarin pèlêm kagak sêidèal ntu, tapi kalo kaum mudè karang nyari sosok “pahlawan” nyang bisè mêrèka têladanin, mangkè sosok Soè Hok-Giè adalah pilihan sêbagè tontonan buat kawula mudè.


Tuty Alawiyah adalah seorang ulama wadon asal Bêtawi nyang banyak bêkiprah sêbagè aktipis amè politisi. Wayah idupnyè, banyak kêgiatan sosial nyang dilakuinnyè. Dalêm bidang dakwah, Tuty Alawiyah ngêdiriin salèh atu organisasi muslimah têrgêdé di Tanèh Aèr, yaitu Badan Kontak Majêlis Taklim (BKMT). Diè jugè ngêjadi prèsidèn amè kêtuè umum Intêrnational Muslim Women Union (IMWU). Sêlaèn ntu, diè pêrnèh ngêjabat sebagè Mêntêri Nêgara Pêranan Wanita dalêm duè périodê. Bêjibun pênghargèan banyak diraihnyè, salèh atunyè Bintang Mahaputra Adhi Pradana dari Prèsidèn B.J. Habibie. Banyak jugè karyè nyang diè kéjè, di antarènyè diè bêrasil nêrbitin kurang lêbih 30 buku. Dari sosok Tuty Alawiyah, kitè bisè bêlajar ngêjadi wadon tangguh, bêrdayè, amè bêrkaryè.


Pitung lahir di Kampung Pêngumbèn, Rawabêlong, Jakarta padè 1866 dêngan namè Salihoen. Diè adalah bocah kêêmpat dari pasangan Piung amè Pinah. Salihoen dikênal sêbagè sosok nyang gêtol ngaji amè Haji Naipin, nyang sêkaligus ngajarinnyè silat. Padè jaman pênjajahan Bêlanda, masarakat Indonèsia diwajibin ngêbayar pajak kêpadè nyang bêkuasè. Sêjak kêcit, Pitung udèh ngêliat pênindêsan. Bêrawal dari sono, Pitung pèngèn ngêbantu rakyat kêcit. Pitung mulè ngêrampok rumèh-rumèh sodagar, têrus hasilnyè dikasih buat rakyat miskin. Akibatnyè, Pitung ngêjadi buronan kumpêni sêlamè kurang lêbih 16 taun. Banyak orang Bêlanda nyang dikirim buat nangkêp si Pitung, tapi diè sêlalu lolos. Padè Oktobêr 1893, Kepala Polisi Schout A.W.V. Hinne dapêt laporan têntang kêbêradèan Pitung di sêkitar Tanjung Priok. Akhirnya, Pitung pun gugur kêtèmbak pêluru.


K.H. Zainuddin Hamidi atau dikênal sêbagè K.H. Zainuddin M.Z. mêrupakan salèh atu kiai kondang nyang punyè julukan 'Dai Sêjutè Umat'. Kêpiawèannyè ngêbawèin cêramèh dêngan sêlipan banyolan ampir sêlalu mênarik siapè ajè nyang ngêdêngêrinnyè. Populèritas K.H. Zainuddin M.Z. sêbagè pêndakwah kagak tibang têrjadi di atas panggung, tapi jugè tipi, rêdio, ampè kasèt-kasèt. Massanyè kagak tibang di Jakarta, tapi jugè di bêrbagè daèrah di Indonèsia. Padè 21 Oktobêr 2022 lalu, kêluargè K.H. Zainuddin M.Z. ngêrilis akun YouTube rêsmi bêrnamè "KH Zainuddin MZ Official". Dêngan adènyè akun YouTube rêsmi, sêmogè pêrjuangan K.H. Zainuddin M.Z. dalêm nyiarin agamè Islam têrus bêlanjut. Nyok, kitè dukung upayè kêluargè sang pêndakwah dêngan bêrlangganan amè nonton cêramèh-cêramèhnyè liwat akun YouTube rêsminyè!


Adek aye, usianye sebelas taun. Biase, seorang adek masih bise manje-manje ke orang tuenye. Die pengen inih, pasti dibeliin, die pengen ntuh, pasti diturutin. Slalu begituh siklusnye. Pas olahrage ari minggu, die ngliat chicken katsu dan langsung disamperin. Kagak ngliat lage enaknye dimane, langsung ngibrit. Dikire aye, die cume minte ari ntu doangan. Eh kagak dah, besok-besokannye juge minte pas balek kolah. Terus aje ditutugin ame si enyak, die gegares pokus banget dan kalo diganggu ngamuknye kagak ketulungan. Padaal, tuh gegares kagak ade istimewanye kalo kate aye mah, lebih sedep masakan enyak. Harge gegaresnye juge mayan nguras duit alias boros.


Dulu waktu aye belom nikah, deket rumah aye ada taman, waduk, dan lapangan berkuda. Cantik bener dah ntu tempatnye bikin nyaman santai-santai di atas rumput sembari ngeliatin pemandan waduk. Apelagi waktu ntu masih bersih bener karna baru jadi ntu tempatnye jadi asik banget dah nyantai. Paling enak santainye ntu pas pagi, dan sore hari. Biasanye aye kesono sama temen-temen aye hari ahad pagi hari. Karena kaga jauh dari rumah kite orang, kite biasanye ntu jalan kaki dari rumah sampe ntu tempat. Nah ntar disono kite biasanye pemanasan dulu, abis ntu kite lari-lari kecil, atau kadang main kuda juga. Hal ntu tersebut bener-bener olahraga yang ringan tapi bikin hati girang bener dah.


Taun Baru Imlèk mêrupakan pêrayèan taun barunyè orang Tionghoa. Bêda amè kalèndêr Masèhi, pêritungan kalèndêr lunar atau Imlèk didasarin padè siklus bulan. Karna ntulah kêtêtêpan tanggal Imlèk sêdikit bèda dari taun kê taun. Saban taun dalêm kalèndêr lunar diwakilin amè 12 hèwan, yakni anjing, babi atau babi utan, tikus, lêmbu, harimau, kêlènci, nagè, ulêr, kudè, dombè, monyèt, amè ayam jago. Sêpanjang ari rayè Imlèk bêrlangsung, banyak bangêt tradisi nyang dilakuin, mulè dari Sam Sip Am Pu (atu ari sêbêlon pêrayèan Imlèk) ampè Cap Go Mèh (ari kê-15 atau pênutupan ari rayè Imlèk), sêdêngkan têpat padè ari rayè Imlèk, orang Tionghoa biasènyè bakal bêrbagi angpao, ngunjungin rumèh kêrabat, hinggè ngêriung barêng kêluargè gêdé.


Samè-samè kitè kêtauin bahwa banjir sêakan akrab dêngan masarakat Indonèsia. Banjir mêrupakan salèh atu bêncanè nyang saban taun sêring ngêlandè Indonèsia. Ampè wayah êni masalèh banjir masing bêlon sêpênuhnyè bisè diatasin. Kêkagaksadaran têradêp bahayè banjir amè pênyêbab-pênyêbab têrjadinyè banjir ngêjadi alêsan banjir rutin têrjadi di Indonèsia. Nah, nyang bisè kitè lakuin adalah nyêgèh têrjadinyè banjir amè nanggulangin bêncanè banjir karna banjir mêrupakan salèh atu bêncanè nyang bisè nimbulin kêrugian. Olèh sêbab ntu, masarakat pêrlu ningkatin kêsadaran têradêp bêncanè banjir. Solusi pêncêgèhan banjir laènnyè adalah dêngan ngêlaksanèin program têbang pilih amè rèboisasi. Pu'un nyang udèh ditêbang sêbaèknyè adè pênggantinyè. Nêbang pu'un nyang udèh bêkayu kêmudian ditanêm kembali tunas pu'un nyang baru.


Jakarta, sebagai kota terbesar di Indonesia,  juga memiliki sejumlah kekayaan budaya termasuk lagu-lagu tradisional Jakarta. Segala macam budaya, baik dalam maupun luar negeri, tentunye telah mempengaruhi seni dan budaya kota Jakarta. Salah satunye adalah musik, lagu daerah Jakarta juga  dipengaruhi oleh berbagai musik dari daerah lain. Lagu-lagu daerah Betawi ntu biasanye memiliki beberapa unsur khusus, seperti berisi nilai-nilai leluhur, atau nasihat yang dibawakannye dengan pantun yang bersifat jenaka, dan menghibur. Selain ntu, bejibun dari lagu-lagu daerah Betawi yang biasanye dalam pementasannye, liriknye ntu dapet diubah-ubah sesuai dengan ide yang ingin disampaikan si penyanyinye. Meski begitu, nada,dan beberapa baris lirik kagak diubah agar tetap menjadi ciri dari lagu tersebut. Lagu Ondel-Ondel mungkin udeh sangat familiar di telinga masyarakat Indonesia, karena  lagunye ntu sering bener diputar di televisi pada berbagai  acara. Lagu ntu sering digunakan sebagai pengiring salah satu kesenian tradisional Betawi ya ntu ondel-ondel. Ondel-Ondel adalah seni pertunjukannye Betawi yang sering dipentaskannye di festival-festival rakyat. Dalam pertunjukannye, ondel-ondel seperti berperan sebagai leluhur atau nenek motang yang selalu menjaga keturunannye. Boneka besar Ondel-Ondel sendiri memiliki tinggi sekitar 2,5 meter dan diameter sekitar 80 sentimeter. Terbuat dari anyaman bambu berbentuk sehingga mudah dibawa dari dalam ondel-ondel. Wajah Ondel-Ondel dalam bentuk topeng atau kedok, dihias dengan rambut kepala yang dibuat dari ijuk. Wajah boneka ondel-ondel laki-laki biasanya dicat warna merah, sedangkan wajah perempuan dicat warna putih.


BMKG lagi gêtol ngêlakuin modipikasi cuacè ngêgunèin garêm di sêjumlèh daèrah. Pênaburan garêm êni bisè disêbut sêbagè Tèknologi Modipikasi Cuacè atau TMC. Pêngipukan tumannyè dilakuin olèh pilot nyang têrbang kê lêba nyang dêmêk di atmospèr. Buat ngipuk awan, pilot têrbang langsung kê awan kumulonimbus atau awan kumulus nyang ngêjulang tinggi. Sêiring waktu, awan êni tumannyè bêkêmbang ngêjadi badèi gêluduk. Sêtêlèh pêsawat têrbang di dalêm awan, pilot nyalèin salèh atu dari lusinan suar nyang dipasang di sayap pêsawat dêngan mèkanismê pênèmbakan di kokpit. Suar nyang ditèmbakin ngêlêpasin asêp amè sênyawè garêm kayak natrium klorida atau kalium klorida kê udarè nyang ngêbêtot uap aèr di awan buat ngêbêntuk tètèsan aèr. Tètèsan êni nyatu ngêjadi tètèsan nyang lêbih gêdé. Sêtêlèh cukup bêrat, akhirnyè bisè jatoh sêbagè ujan.


Hobi nontonin orang jalan-jalan kaga berarti jadinye latah kudu ikutan jalan-jalan, tapi cukup jadinye bikin hati kite girang aje gitu. Memang bagi setiap orang tuh jalan-jalan di akhir pekan bareng keluarga hal yang wajib, karena jalan-jalan kaga perlu dengan harga yang mahal, banyak juga tempat atau destinasi yang kaga mahal yang bisa didatengin, misalnye ke taman sembari piknik. Kalo kite mau jalan-jalan kudu liat dana yang kite punya pastinye, kalo ada rezeki lebih boleh sekali kali kite jalan-jalan karena itu bagus juga buat kesehatan mental kite. Karena nyatanye, jalan-jalan ntuh cara yang ampuh untuk ngerecharge energi, dan menghilangkan stress. Karena hobi yang aye punya ntu emang kerasa banget, kalo abis jalan-jalan rasanye mood jadi bagus lagi gitu.


High side, istilèh kêcêlakèan nyang kêliat di lagè MotoGP bukan tibang bisè têrjadi di lintasan balap, tapi jugè wayah bêkêndarè sêari-ari di jalan rayè. Buat ngantisipasinyè pêngêndarè kudu mahamin lêbih dulu arti high side amè pênyêbabnyè. High side adalah situasi wayah ban bêlakang sêlip karna kêilangan traksi, têrus sêcara gancang ngêdapêtin traksi lagi. Èpèk kêjadian êni ngêjè montor kagak bisè dikêndaliin amè bisè ngêlèmpar pêngêndarè dari jok. Bahayè high side bisè têrjadi padè kêcêpêtan rêndèh amè nyang lêbih parèh lagi pêngêndarè bisè kagak nyadarinnyè ampè ujug-ujug ngêrasè kêpêntal kê udarè. Risiko cidêrè di jalan rayè karna high side bisè lêbih gêdé dibanding di lintasan. Pêbalap di lintasan udèh makè pêrlêngkêpan bêkêndarè kumplit pêranti ngatasin situasi sêmacêm êni. Lintasan balap gè didèsain ngamanin pêbalap dari banyak jênis kêcelakèan.


Pêlayanan ngêjadi konci utamè suksèsnyè rèstoran. Kalo masakan sêdêp, tapi pêlayanan dari mulè sambutan, pêmêsênan, pênyajian, ampè wayah bayar dirasè kurang, orang puguh ogah balik lagi. Pêlayanan nyang rèstoran kasih kudu bisè ngêjè bêtèh pêlanggan. Ditambèh, padè wayah pandêmi bêgini, protokol kêsèhatan jugè pênting buat ditêrapin. Kalo pêlayanan cakêp, pêlanggan kagak bakal sêgên-sêgên ngasih ulasan positip. Bêgono kêtatnyè pêrsaingan bisnis rèstoran, puguh ngêjè pêngêlolè rèstoran ngêlakukin hal pêranti ngêningkatin pontên rèstorannyè. Nah, salèh atu upayè nyang bisè dilakuin adalah dêngan ngusahèin dapêt ulasan positip. Ulasan positip êni bisè numbuhin kêpêrcayèan pêlanggan amè sêbagè dayè tarik buat pêlanggan padè rèstoran ntu.


Dimulai dari jaman kopit kemarenan, banyak orang yang iseng terus coba-coba nanem poon hias ijo ama merah yang seger, ama miara ikan hias warna warni di rumah. Nah, ini dijadiin kesempetan banget buat orang-orang yang emang dasarnya puya hobi dua barang itu. Ada orang yang awalnya iseng-iseng doangan miara ikan ama taneman hias ini. Saking demennya, lama-lama jadi banyak banget itu taneman ama ikan. Sangking udah kebanyakan, jia ampe ngeliat daon di tanemannya udah pada merutug biar numbuh yang baru. Ikan yang jia piara juga mulai pada betelor. Taneman ama ikannya bekembang biak. Dari situ, jia dagang-dagangin empel-empel. Sepan-sepan jia tekunin, lama-lama jadi dagangan rumah yang ngasilin duit bulanan dari dagang di rumah aja.


Udeh lama aye pengen buat makanan yang kaya direstoran Jepang, tapi bahan ama alatnye aye kaga punya trus caranye juga aye kaga paham. Nah aye lupa kalo lakinya cing aye tuh kerjanya di restoran Jepang jadi kepala koki, sorenye aye maen trus minta ajarin tuh cara bikinnye. Rupanya mau tuh lakinya cing aye ngajarin, trus alat ama bahannya juga dia mao siapin. Pas lakinye cing aye libur disuruh maen deh tuh, teryata alat ama bahannya gampang ya. Pertama-tama tinggal disiapin rumput laut, nasi jepang, nah buat isianye ada timun, telor, stik kepiting, pokonya sesuai selera kite aja dah. Terus lanjutannye siapin kaya semcem tiker tapi katanya bukan tiker, bentuknye kecil buat gulung sushinya. Nah langkah berikutnye tinggal susun tuh alat buat gulung, ditindiin ama rumput laut, nasi, isian yang tadi disiapin, kasih mayonase dah. Bahan yang udah ditumpuk-tumpuk tadi digulung terus bentuknya jadi kaya tabung, nah mao makannye tinggal dipotong-potong terus dicelupin ke kecap asin ama bubuk cabe dah.


Kalo kite mau usaha trus budgetnye sesuai ama duit nyang kite punya jangan males buat cari tau kebutuhannye apa aja nyang penting-penting aje. Sebenernye kan bisa beli paket nyang udeh kumplit semuanye, tapi biasanye harga luar biasa mahal. Nah, kite juga bisa nyicil nyang perlu-perlu dulu aje. Kalo begitu kan kite tetep bisa buka usaha walaupun duit kaga seberapa. Nanti sisanye tuh nyusul kalo udeh kite dapet keuntungan. Jangan beli hal-hal nyang kaga perlu karna nanti bakalan ngabis-ngabisin duit modal aja. Beli barang kalo bisa cari nyang harganye murah, cari di pasar biar bisa hemat. Trus jangan langsung diabisin gitu aje, kite juga haris pikirin kebutuhan laen kaya listrik ama aer gitu.


Bagi masarakat, kêhadiran transportasi umum sêpêrti bus, kêrèta api, kapal, ampè pesawat amat dibutuhin pêranti ngêgampangin mêrèka dalêm ngêlakuin pêrjalanan. Angkutan umum ngêjadi pilihan bagi masarakat karna tikètnyè bisè dibêli dêngan hargè kêjangkau. Tapi, êlu jugè kudu waspadè wayah naèk angkutan umum. Modus pêrampokan di kêndarèan umum mangkin bêpariasi amè pêlakunyè jugè nèkat. Kagak jarang, kawanan pênjahat bêsêkongkol dêngan sopir amè kondèktur. Sêlaèn ntu, mêrèka sêngajè ngêgunèin kacè nyang kagak kêliat dari luar. Olèh karna ntu, pêrariin kacè angkot nyang êlu naèkin. Pilihlah angkot nyang ngêmilikin kacè bêning biar kêliatan dari luar bagian dalêmnyè. Waspadèin orang nyang pèngèn ngatur-atur posisi duduk atau bêdiri êlu. Bisè jadi, ntu tibang modus biar konsèntrasi êlu kêpêcah sêhinggè mêrèka bisè ngêmanpaatin situasi ntu pêranti ngambil baranglu.


Bahkan, penjual baju mengaku bahwa stok menjelang hari Lebaran habis dalam waktu yang super cepat, jadi meskipun stock barang seabrek tetep aje abis. Oleh karena ntu, die berhasil mendapatkan tiga kali lipat dari penjualan sebelum bulan Ramadan, dan per bulan omzet mencapai 15-20 juta. Die mengatakan, kunci agar jualan laris manis ya ntu dengan memanfaatkannye seluruh fitur Shopee yang disediakan, salah satu yang menarik perhatian bejibun pembeli ya ntu fitur gratis ongkir. Alasannye bergabung dengan Shopee ya ntu karena layanannye mudah dipahami, dan customer service Shopee responsif. Untuk produk yang dijualnye pun dibandrol dengan harga yang lebih mudah dibanding toko online lainnye di Shopee.


Abis kondangan, Jubaedah ujug-ujug pengen bikin baso ama sop buah dewek di rume. Abisnye tadi gegaresan nyang disajiin pas kondangan sedep-sedep bener, Jubaedah jadi kepengen buat dewek. Abis salin pakean, Jubaedah pegih ke pasar Rawa Kalong buat beli bahan-bahannye. Segala daging, bumbu-bumbu, susu, sayur, ampe buah semua dibeli. Abis beli daging sekalian dah tuh dagingnye die giling buat bikin baso. Bagen ke pasar dewekan, semue belanjaan keangkut ama Jubaedah. Emang udeh biase juga die ntu kalo ape-ape dewekan. Ampe ntar ge nyang bikin baso ama sop buahnye ge Jubaedah dewek. Tapi kalo udeh jadi mah senengnye die bagi-bagiin ntu makanannye ama tetangge.


Elu tau kagak, adenye bencana-bencana alam entu bikin kite sadar, perlunye buat nyiapin diri untuk kondisi bencana alam? Ape aje yang bisa kite lakuin buat nyiapin diri untuk kondisi bencana alam? Pertama, kite kudu mulai berusaha mahamin kondisi geografis tempat tinggal kite dan ngerancang rencana darurat. Selanjutnte, kite perlu bikin rencana darurat bencana alam buat nyiapin diri untuk kondisi bencana alam yang bisa terjadi kapan pun. Kite kudu tau dulu terkait cara ngamanin diri yang kudu dilakuin berdasarkan jenis bencana alam yang lebih spesifik. Abis entu, kite kudu ngamanin aset dan barang-barang berharga. Selanjutnye, kite bikin daftar pihak-pihak yang nanganin bencana alam. Terusnye, kite bisa mulai nyiapin perlengkapan siaga bencana, misalnye; P3K, badogan dan minuman, pakean, senter, piso, obat-obatan, peta dan laennye. Setelah nyiapin entu semua, kite simpen semuanye di tas. Nah entu die cara buat nyiapin diri untuk kondisi bencana alam.


Bali merupakan suatu kota yang menjadi gacoannye orang orang buat pade liburan. Kaga hanya orang orang dari luar Bali aje yang masih tinggalnye di Indonesia yang nginep di Bali. Tetapi bejibun juga para wisatawan yang asalnye dari luar Indonesia. Kota yang sangat cantik dengan pemandangannye ntu memiliki banyaknye penginepan. Suasananye yang asik, membuat orang orang pade betah kemari. Ada salah satu penginepan yang bikin orang cukup nyaman berada di ntu penginepan, namanye POP hotel. Ntu hotel kaga seberape gede tempatnye, tapi bikin nyaman karea ganjauh dari pusat kota. Hotelnye juga biar kecil ada kolam renang yang cukup luas, dan ade akses langsung ke pantai. Hal ntu bikin orang pade nyaman nginep di ntu tempat karena sambil berenang bisa liatin pemandangan pantainye, harganye juga kaga begitu mahal, dan udeh dapet sarapan jadi kaga pake bingung lagi mikirin ganyemannye.


Wayah bêpuasè, manusiè dituntut buat ngêjagè pêrilaku, baèk pêrkatèan atau pêrbuatan nyang bisè ngurangin pahalènyè. Suatu ari, sêorang êngkong-êngkong ditanyè têntang rahasiè di balik kêsèhatannyè nyang prima, padahal usiènyè udèh 60 taun lêbih. Êngkong ngêjawab bahwa dirinyè ngêjagè kêsèhatan amè ènèrginyè dêngan bêpuasè sêdari diè bêumur 30 taun. Dêngan dêmikian, pêngalaman orang tuè nyang ngêbiasèin dirinyè bêpuasè dan ngêrasèin manpaat luar biasè ampè usiè sênja, bahkan êngkong ntu bêpuasè dêngan carènyè dèwèk, tanpè adènyè pêrèntah dari agamènyè. Pêgimanè kitè nyang udèh diwajibkan bêpuasè olèh Allah Saw. amè jugè Rasulullah Saw. Sêkudunyè kitè sêbagè umat muslim lêbih bisè ngêrasein manpaatnyè, baèk sêcarè rohani atau jasmani.


Dulu pas kuliah aye pernah ngerasain hape mahal tanpa beli, ya sebenernya si dipinjemin. Jadi ceritanye ada sodara pacar aye nyang di luar negeri tuh udeh kebanyakan hp, akhirnye di bawa tuh pulang ke Indonesia. Tapi, di Indonesia kaga bisa langsung dipake, kudu di reset ulang karna emang barang dari luar negeri trus juga kite kaga tau kendalanye apa. Trus beruntungnye temen aye bisa benerin dengan harga seikhlasnye. Kalo aye taro di tempat benerinah udeh dikenain biaya malah kali. Aye pas itu bersyukur kebeneran di mudahin ama Allah jalannye. Semenjak itu bisa dipake dah trus awet juga kaga pernah ada gangguan, emang canggih banget tuh temen aye bisa benerin ponsel dengan pengetahuan otodidak die, emang begitu kali ya orang pinter mah ngapain aja bisa.